sagorsarker/bangla-wikipedia huggingface dataset:
উজ্জ্বলতা অপেক্ষক (জ্যোতির্বিজ্ঞান)

জ্যোতির্বিজ্ঞানে উজ্জ্বলতা অপেক্ষক প্রতি একক উজ্জ্বলতা ব্যবধানে তারা বা ছায়াপথের সংখ্যা প্রদাণ করে। ছায়াপথের জন্য যে অপেক্ষকটি ব্যবহৃত হয় তার নাম শেখটার উজ্জ্বলতা অপেক্ষক।
১৯৭৪ সালে একটি বিখ্যাত গবেষণাপত্রে মার্কিন জ্যোতির্বিজ্ঞানী উইলিয়াম এইচ প্রেস এবং পল এল শেখটার এই অপেক্ষকটি প্রকাশ করেন। উজ্জ্বল ছায়াপথের তুলনায় ছোট এবং অনুজ্জ্বল ছায়াপথের সংখ্যা অনেক বেশি। formula_1 এবং formula_2 উজ্জ্বলতা ব্যবধানের মাঝে প্রতি ঘন মেগা পারসেকে কতটি ছায়াপথ আছে তা প্রকাশ করার জন্য শেখটার অপেক্ষক ব্যবহৃত হয়। এই ব্যবধিতে ছায়াপথের সংখ্যা নিম্নোক্ত সমীকরণের মাধ্যমে প্রকাশ করা যায়,
এই সমীকরণ অনুসারে formula_4 এর চেয়ে বেশি উজ্জ্বলতার ছায়াপথের সংখ্যা কম। লেখচিত্রে দেখা যায়, এই উজ্জ্বলতার পর ছায়াপথের সংখ্যা দ্রুত কমে যেতে শুরু করে, অথচ এর আগে সংখ্যাটি প্রায় ধ্রুবক থাকে। সুতরাং formula_4 হচ্ছে একটি বৈশিষ্ট্যমূলক উজ্জ্বলতা যা বেশি এবং কম সংখ্যাক ছায়াপথের মধ্যে একটি দেয়াল হিসেবে কাজ করে। জ্যোতির্বিজ্ঞানীরা ধরে নেন, কোন ছায়াপথের উজ্জ্বলতা যদি formula_4 এর ১০ ভাগের ১ ভাগের চেয়ে বেশি হয় তাহলেই তাকে উজ্জ্বল ছায়াপথ বলা হবে, আর যদি এর চেয়ে কম হয় তাহলে তাকে বলা হবে অনুজ্জ্বল বা বামন ছায়াপথ। আধুনিক গণনামতে বর্তমানে এই formula_4 এর গাণিতিক মান হচ্ছে প্রায় formula_8 যাকে পরম মানে প্রকাশ করলে দাঁড়ায় প্রায় formula_9. এখানে h আসে হাবল ধ্রুবক থেকে, হাবল ধ্রুবকের ১০০ ভাগের এক ভাগকেই h বলা হয়। এই মানটি মহাবিশ্ব কি হারে প্রসারিত হচ্ছে তা নির্দেশ করে। h এর মান ০.৭ ধরে নিলে শেখটার অপেক্ষকে বৈশিষ্ট্যমূলক উজ্জ্বলতার মান গিয়ে দাঁড়ায়:
formula_4 এর চেয়ে কম উজ্জ্বলতায় আসলে প্রতি একক উজ্জ্বলতা ব্যবধানে ছায়াপথের সংখ্যা প্রায় ধ্রুবক।
শেখটার অপেক্ষকে আরও দুটি রাশি আছে যাদের মান পর্যবেক্ষণের মাধ্যমে ক্যালিব্রেশন করতে হয়। রাশি দুটি হচ্ছে, formula_12 (বলা যায়, প্রতি ঘন মেগা পারসেকে উজ্জ্বল ছায়াপথের সংখ্যা) এবং formula_13 (শেখটার অপেক্ষক দিয়ে আঁকা লেখচিত্রে রেখাটির অনুজ্জ্বল প্রান্তের ঢাল)। এক্ষেত্রে অবশ্য অপেক্ষকটি একটু অতিরঞ্জিত করে ফেলে। শেখটার অপেক্ষকের লেখচিত্র বলে একেবারে কম উজ্জ্বলতার দিকে ছায়াপথের সংখ্যা অনেক বাড়া উচিত। কিন্তু বাস্তবে দেখা যায়, অধিকাংশ ছায়াপথের উজ্জ্বলতা থাকে formula_4 এর কাছাকাছি। বর্তমানে শেষোক্ত দুটি রাশির যে মান ধরা হয় তা হচ্ছে:
তবে অবশ্যই এই মান দুটি ধ্রুব নয় এবং এ নিয়ে আরও গবেষণা চলছে।
উল্লেখ্য, শেখটার অপেক্ষককে সমাকলন করলে মহাবিশ্বের সামগ্রিক ছায়াপথ ঘনত্ব বের করা যায়। সমাকলনের মানটি এমন দাঁড়ায়:
পল শেখটার

পল শেখটার (ইংরেজি ভাষায়: Paul L. Schechter) একজন মার্কিন জ্যোতিঃপদার্থবিজ্ঞানী। তিনি বর্তমানে ম্যাসাচুসেটস ইনস্টিটিউট অফ টেকনোলজি-তে "উইলিয়াম এ এম বার্ডেন অধ্যাপক" হিসেবে শিক্ষকতা করছেন। তিনি আরেক মার্কিন জ্যোতির্বিজ্ঞানী উইলিয়াম এইচ প্রেস-এর সাথে মিলে বহিঃছায়াপথীয় জ্যোতির্বিজ্ঞানের বিখ্যাত শেখটার উজ্জ্বলতা অপেক্ষক প্রদাণের জন্য বিখ্যাত। ১৯৭৪ সালে এই দুজন বিজ্ঞানী একটি গবেষণাপত্রে এই অপেক্ষক প্রকাশ করেন যা প্রতি ঘন মেগাপারসেক আয়তনে একটি নির্দিষ্ট উজ্জ্বলতা ব্যবধানের ছায়াপথের সংখ্যা গণনা করে।
তিনি ১৯৬৮ সালে কর্নেল ইউনিভার্সিটি থেকে স্নাতক পর্যায়ের পড়াশোনা সম্পন্ন করেন। ১৯৭৫ সালে পিএইচডি ডিগ্রি লাভ করেন ক্যালটেক থেকে। ১৯৮৮ সাল থেকে তিনি এমআইটি-তে অধ্যাপনা করছেন। এমআইটি-র আগে ইউনিভার্সিটি অফ অ্যারিজোনার ইনস্টিটিউট অফ অ্যাডভান্সড স্টাডি, হার্ভার্ড ইউনিভার্সিটি এবং কার্নেগি মানমন্দিরের পিক ন্যাশনাল অবজারভেটরিতে কাজ করেছেন।
অধ্যাপক শেখটারের গবেষণার মূল বিষয় ছায়াপথ, ছায়াপথ স্তবক এবং ছায়াপথ স্তবকে গুপ্ত পদার্থ বণ্টন। অনেক বছর ধরেই তিনি ভূপৃষ্ঠের বিভিন্ন দুরবিন এবং হাবল মহাকাশ দুরবিন ব্যবহার করে ছায়াপথ এবং ছায়াপথ স্তবক পর্যবেক্ষণ করে যাচ্ছেন। পর্যবেক্ষণের জন্য তিনি অনেক সময়ই মহাকর্ষীয় লেন্সিং প্রক্রিয়া কাজে লাগান।
বামন ছায়াপথ

বামন ছায়াপথ () বলতে কম উজ্জ্বলতার ছোট ছায়াপথ বোঝায়। এরাও বিভিন্ন ধরনের হতে পারে। যেমন: উপবৃত্তাকার, গোলকীয়, বা অনিয়মিত। অনিয়মিত বামনের একটি উদাহরণ হচ্ছে ম্যাজেলানীয় মেঘ। আর উপবৃত্তাকার বামনের উদাহরণ হচ্ছে এম৩২। স্থানীয় পুঞ্জের বাইরে এদেরকে শনাক্ত করা বেশ কঠিন, কারণ এরা ছোট এবং অনুজ্জ্বল। কিন্তু ধারণা করা হয় মহাবিশ্বের সর্বত্রই এদের সংখ্যা যথেষ্ট।
অতিমহানগরী

অতিমহানগরী বা মেগাশহর () বলতে সাধারণত সেসব মহানগর এলাকাকে বোঝানো হয় যাদের জনসংখ্যা ১ কোটি বা তার অধিক। কোনও কোনও ক্ষেত্রে জনসংখ্যার ঘনত্বও (প্রতি বর্গ কিলোমিটারে ন্যূনতম ২০০০ জন) বিবেচনা করা হয়ে থাকে। অনেক ক্ষেত্রে একাধিক মহানগর এলাকার সমন্বয়ে একটি অতিমহানগরী গঠিত হয়ে থাকে। ২ কোটির বেশি জনসংখ্যাবিশিষ্ট মহানগরীকে অনেক সময় "অধিনগরী" ( "মেটাসিটি") বলা হয়।
২০১৯ খ্রিস্টাব্দে জাতিসংঘ কর্তৃক প্রকাশিত "বিশ্ব পৌরায়ন সম্ভাবনা : ২০১৮ সালের সংশোধন" ("World Urbanization Prospects: The 2018 Revision") নামক প্রতিবেদন অনুযায়ী ২০১৮ খ্রিস্টাব্দ শেষে বিশ্বে অতিমহানগরীর সংখ্যা ছিল ৩৩। এগুলির বেশিরভাগই গণচীন এবং এশিয়ার অন্যান্য দেশে অবস্থিত। ঐ প্রতিবেদন অনুযায়ী ২০১৮ সালে বিশ্বের বৃহত্তম তিনটি অতিমহানগরী ছিল জাপানের টোকিও (৩ কোটি ৭৪ লক্ষ অধিবাসী), ভারতের দিল্লি (২ কোটি ৮৫ লক্ষ অধিবাসী) এবং চীনের সাংহাই (২ কোটি ৫৫ লক্ষ অধিবাসী)। বাংলাভাষী অঞ্চলে ২টি অতিমহানগরী রয়েছে; এগুলি হল বিশ্বের ৯ম বৃহত্তম অতিমহানগরী ঢাকা (১ কোটি ৯৫ লক্ষ অধিবাসী) এবং ষোড়শ (১৬শ) বৃহত্তম অতিমহানগরী কলকাতা (১ কোটি ৪৬ লক্ষ অধিবাসী)।
জাতিসংঘ প্রকাশিত "বিশ্ব পৌরায়ন সম্ভাবনা : ২০১৮ সালের সংশোধন" শীর্ষক প্রতিবেদন অনুযায়ী ১৯৯০ খ্রিস্টাব্দে বিশ্বে ১০টি অতিমহানগরী ছিল। ২০১৮ সালে এদের সংখ্যা বেড়ে দাঁড়ায় ৩৩। জাতিসংঘের ভবিষ্যদ্বাণী অনুযায়ী ২০৩০ সালে অতিমহানগরীর সংখ্যা বেড়ে হবে ৪৩। ২০১০ সালে ১০টি অতিমহানগরীতে ১৫ কোটি ৩০ লক্ষ লোক বাস করত, যা ছিল তৎকালীন বিশ্ব পৌর জনসংখ্যার ৬.৭%। ২০১৮ সালে এসে ২০টি দেশে অবস্থিত ৩৩টি অতিমহানগরীতে প্রায় ৫৩ কোটি লোক বাস করত, যা ছিল বিশ্ব পৌর জনসংখ্যার ১২.৫%। ২০৩০ সালে ৪৩টি অতিমহানগরীতে প্রায় ৭৫ কোটি লোক বাস করবে, যা হবে বিশ্ব পৌর জনসংখ্যার ১৪.৬%।
২০১৯ খ্রিস্টাব্দে জাতিসংঘ কর্তৃক প্রকাশিত "বিশ্ব পৌরায়ন সম্ভাবনা : ২০১৮ সালের সংশোধন" নামক প্রতিবেদনে প্রকাশিত ২০১৮ সাল পর্যন্ত হিসাব অনুযায়ী ১ কোটির বেশি জনসংখ্যা অধ্যুষিত অতিমহানগরীসমূহের একটি তালিকা নিচে উপস্থাপিত হল।
জাতিসংঘের ভবিষ্যদ্বাণী অনুযায়ী ২০৩০ সাল নাগাদ আরও ১০টি নতুন নগরী অতিমহানগরীতে পরিণত হবে। এগুলি হল ইউরোপের লন্ডন (যুক্তরাজ্য), পূর্ব এশিয়ার সিউল (দক্ষিণ কোরিয়া), ছেংতু (চীন) ও নানচিং (চীন), দক্ষিণ-পূর্ব এশিয়ার হো চি মিন নগরী (ভিয়েতনাম), মধ্যপ্রাচ্যের তেহরান (ইরান), দক্ষিণ এশিয়ার হায়দ্রাবাদ (ভারত) ও আহমেদাবাদ (ভারত) এবং আফ্রিকার লুয়ান্ডা (অ্যাঙ্গোলা) চট্টগ্রাম (বাংলাদেশ) ও দারুস সালাম (তানজানিয়া)।
১৯৫০ সালে বিশ্বের মাত্র দুইটি নগরীর জনসংখ্যা এক কোটির বেশি ছিল: নিউ ইয়র্ক ও টোকিও। এরপর ১৯৭০ সালে ওসাকা এবং ১৯৭৫ সালে মেক্সিকো নগরী যথাক্রমে ৩য় ও ৪র্থ অতিমহানগরী হিসেবে এদের সাথে যোগ দেয়।
অতিমহানগরীগুলি বিভিন্ন শ্রেণীর সমস্যার সম্মুখীন হয়। অর্থনৈতিক সমস্যার মধ্যে বেকারত্ব, চাকুরির অভাব, জীবনযাত্রার খরচ বৃদ্ধি উল্লেখযোগ্য। পরিবেশগত সমস্যার মধ্যে বায়ু দুষণ সবচেয়ে প্রণিধানযোগ্য। অন্যদিকে সামাজিক সমস্যার মধ্যে রয়েছে মানসম্মত আবাসনের ও জীবনযাত্রার অবস্থার অভাব, ধনী-দরিদ্র বৈষম্য, দারিদ্র্য, নিরাপত্তা, ইত্যাদি। অবকাঠামোগত সমস্যার মধ্যে সবচেয়ে উল্লেখযোগ্য হল বিদ্যুৎ এবং পরিবহন অবকাঠামো।
অতিমহানগরীগুলিতে প্রায়ই উল্লেখযোগ্যসংখ্যক গৃহহীন নর-নারীর দেখা পাওয়া যায়। ঘরহারা মানুষজনের প্রকৃত ও নির্দিষ্ট কোন সংজ্ঞা নির্ধারিত হয়নি। দেশ কিংবা অঞ্চলভেদে এ সংজ্ঞা নির্ধারিত হয়েছে। সাধারণ অর্থে যাদের কোন স্থায়ী ঘর-বাড়ী, দালান-কোঠা নেই কিংবা ভাড়া করা কোন ঘর-বাড়ী, দালান-কোঠা নেই - তারাই ঘরহারা মানুষজন হিসেবে চিহ্নিত হয়ে থাকেন।
বর্ণালীবীক্ষণ

বর্ণালীবীক্ষণ () হচ্ছে পদার্থ এবং বিকিরণের মধ্যে মিথস্ক্রিয়া বিষয়ক গবেষণা। সূর্যের আলো প্রিজমের মধ্য দিয়ে অতিক্রম করলে তরঙ্গ দৈর্ঘ্য অনুযায়ী বিভক্ত হয়ে যায়, এই ঘটনা পর্যবেক্ষণের মাধ্যমেই বিজ্ঞানের এই শাখার জন্ম হয়েছিল। পরবর্তীতে অবশ্য তরঙ্গ দৈর্ঘ্য বা কম্পাঙ্কের অপেক্ষক হিসেবে বিকিরিত শক্তির যেকোন ধরনের মিথস্ক্রিয়া বোঝাতে এই শব্দটি ব্যবহৃত হতে শুরু করে। বর্ণালীবীক্ষণ থেকে পাওয়া উপাত্ত অনেক সময় একটি বর্ণালীর মাধ্যমে তুলে ধরা হয়। বর্ণালী হচ্ছে তরঙ্গ দৈর্ঘ্য বা কম্পাঙ্কের বিপরীতে উক্ত তরঙ্গ দৈর্ঘ্য শক্তির পরিমাণের একটি লেখচিত্র।
বর্ণালীমিতি এবং স্পেকট্রোগ্রাফি শব্দ দুটি অনেক সময় তরঙ্গ দৈর্ঘ্যের সাপেক্ষে বিকিরণের তীব্রতার পরিমাপ বোঝাতে ব্যবহৃত হয়। অনেক বর্ণালীবীক্ষণিক পরীক্ষার পদ্ধতি বোঝাতেও বর্ণালীমিতি ব্যবহৃত হয়। বর্ণালীবীক্ষণের জন্য ব্যবহৃত যন্ত্রের নাম হচ্ছে স্পেকট্রোমিটার, স্পেকট্রোফটোমিটার, স্পেকট্রোগ্রাফ বা বর্ণালী বিশ্লেষক।
বর্ণালীবীক্ষণিক লম্বন

বর্ণালীবীক্ষণিক লম্বন () তারার দূরত্ব পরিমাপের একটি পদ্ধতি। নাম এমন হলেও এর সাথে প্রকৃতপক্ষে লম্বনের কোন সম্পর্ক নেই। কোন তারার আপাত মান এবং বর্ণালী ধরন জানা থাকলে তা থেকে দূরত্ব বের করা সম্ভব। বোঝাই যাচ্ছে, এজন্য তারাটিকে এমন হতে হবে যাতে তার বর্ণালি ধরন নির্ণয় করা যায়। নিকটবর্তী তারাগুলোর বর্ণালি ধরনই কেবল বর্ণালীবীক্ষণের মাধ্যমে নির্ণয় করা সম্ভব। এজন্য এই পদ্ধতি আমাদের সূর্য থেকে আনুমানিক ১০ কিলোপারসেক দূরত্ব পর্যন্ত প্রয়োগ করা যায়।
প্রক্রিয়াটি বেশ সাধারণ। তারার বর্ণালি ধরন জানা থাকলে হের্ডসব্রং-রাসেল চিত্র থেকে তার পরম প্রভা বের করা যায়, আর প্রভা থেকে পাওয়া যায় পরম মান। পরম মান এবং আপাত মান থেকে দূরত্ব মাপাঙ্ক ব্যবহার করে দূরত্ব নির্ণয় করা যায়। সমীকরণ হচ্ছে:
সমীকরণটিকে এভাবেও লেখা যায়:
প্রধান ধারার সব তারার জন্যই এটি দূরত্ব নির্ণয়ের খুব উপযোগী পদ্ধতি। কিন্তু দানবীয় তারাদের জন্য এটি খুব বেশি কার্যকরী নয়। কারণ লোহিত দানব সহ অন্যান্য দানবদের ক্ষেত্রে এইচআর চিত্র প্রায় উল্লম্ব হয়ে যায় এবং সেক্ষেত্রে উজ্জ্বলতা পরিমাপের অনিশ্চয়তা অনেক বেড়ে যায়।
আকাশগঙ্গার সমতল থেকে লম্বালম্বিভাবে উপরে বা নিচে তাকালে যেসব তারা দেখতে পাওয়া তাদের ক্ষেত্রে এই নিয়ম খুব উপযোগী। কারণ, ধূলিকণা কম থাকায় এসব তারার বর্ণালি ধরন সঠিকভাবে নির্ণয় করা যায়। এই তারাগুলোর দূরত্ব নির্ণয়ের পর একটি সমীকরণ ব্যবহার করে আকাশগঙ্গার এই অঞ্চলে তারার স্থানিক বিন্যাস বের করা যায়। স্থানিক বিন্যাসের এই সমীকরণটি হচ্ছে,
formula_5
যেখানে formula_6 বর্ণালী ধরন, formula_7 স্কেল দৈর্ঘ্য এবং formula_8 স্কেল উচ্চতা
মিনকভস্কি স্থান

মিনকভস্কি স্থান () () পদার্থবিজ্ঞানের একটি ধারণা, আইনস্টাইনের আপেক্ষিকতার বিশেষ তত্ত্ব যার মাধ্যমে ব্যাখ্যা করা হয়। জার্মান গণিতবিদ হেরমান মিনকভস্কির নামানুসারে এর নাম রাখা হয়েছে। নাম স্থান হলেও এতে স্থানের তিনটি মাত্রা এবং কালের একটি মাত্রাকে একত্রিত করা হয়। অর্থাৎ মিনকভস্কি স্থান একটি চতুর্মাত্রিক বিশ্বব্যবস্থা। গণিতের ভাষায়, এটি হচ্ছে স্থানকালকে ব্যাখ্যা করার একটি চতুর্মাত্রিক বহুধা (ম্যানিফোল্ড)।
তাত্ত্বিক পদার্থবিজ্ঞানে মিনকভস্কি স্থানের সাথে ইউক্লিডীয় স্থানের পার্থ্যক্য করা জরুরী। ইউক্লিডীয় স্থানের সবগুলো মাত্রাই স্থানসদৃশ, যেখানে মিনকভস্কি স্থানে একটি কালসদৃশ মাত্রা রয়েছে। তাই প্রতিসাম্য শ্রেণী অনুযায়ী যদি এই দুটি ম্যানিফোল্ডকে ভাগ করা হয় তবে ইউক্লিডীয় স্থান ইউক্লিডীয় শ্রেণীর অন্তর্ভুক্ত হবে, কিন্তু মিনকভস্কি স্থান পড়বে পোয়াঁকারে শ্রেণীর মধ্যে।
মিনকভস্কি স্থানের ধারণা কেবল সমতল স্থানকালের ক্ষেত্রে প্রয়োগ করা যায়। অর্থাৎ সসীম দূরত্বে কেবল নিউটনীয় সীমার মধ্যে থাকলেই এর প্রয়োগ সম্ভব, উপরন্তু মহাকর্ষের প্রভাবও এখানে নগণ্য মনে করতে হয়। কারণ মহাকর্ষের প্রভাবে স্থানকাল বেঁকে যায়, আর বক্র স্থানকালে মিনকভস্কি স্থান অচল হয়ে পড়ে। তখন আমাদেরকে বিশেষ আপেক্ষিকতা ছেড়ে সাধারণ আপেক্ষিকতার আশ্রয় নিতে হয়। সাধারণ আপেক্ষিকতায় সামগ্রিকভাবে স্থানকে ব্যাখ্যা করা হয়, এটি যেকোন ধরনের স্থানকালের জন্য প্রযোজ্য, তা বক্রই হোক আর সমতলই হোক।
তথাপি কোন বিন্দুর নিকটে ক্ষুদ্রাতিক্ষুদ্র একটি পরিমণ্ডলে (মহাকর্ষীয় ব্যতিক্রমী বিন্দু অগ্রাহ্য করে) মিনকভস্কি স্থানের ধারণা প্রয়োগ করা খুব কার্যকরী। আরও বিমূর্তভাবে বলা যায়, মহাকর্ষের উপস্থিতিতে স্থানকালকে একটি চতুর্মাত্রিক ম্যানিফোল্ড হিসেবে বর্ণনা করা হয়, এই চতুর্মাত্রিক ম্যানিফোল্ডের যেকোন বিন্দুতে অবস্থিত স্পর্শকীয় স্থানই হচ্ছে চতুর্মাত্রিক মিনকভস্কি স্থান। এজন্য সাধারণ আপেক্ষিকতা বর্ণনা করতেও মিনকভস্কি স্থানের প্রয়োজন পড়ে।
মহাকর্ষের প্রভাব খুব কম হলে, কেবল স্থানীয় নয় বরং বৈশ্বিকভাবেও স্থানকালকে সমতল তথা মিনকভস্কি মনে হয়। এজন্য মিনকভস্কি স্থানকে অনেক সময় সমতল স্থানকাল বলা হয়।
পুরু চাকতি

পুরু চাকতি () অনেক সর্পিল ছায়াপথের এমন একটি অঞ্চল যেখানে অপেক্ষাকৃত প্রবীণ এবং ধাতু-স্বল্প তারার অস্তিত্ব পাওয়া যায়। আমাদের আকাশগঙ্গা যেহেতু একটি আদর্শ সর্পিল ছায়াপথ সেহেতু এতেও এমন একটি চাকতি রয়েছে। আকাশগঙ্গার প্রধান তল থেকে উল্লম্বভাবে উপরে বা নিচে ১ কিলো পারসেকের বাইরে, কিন্তু হেলোর পূর্বে যেসব তারা রয়েছে তারাই পুরু চাকতির বাসিন্দা। এই অঞ্চলে তারার ঘনত্ব সরু চাকতির তুলনায় বেশ কম। সরু চাকতির তারার সাথে এখানকার তারার আরও কিছু পার্থক্য রয়েছে:
অনেকদিন ধরে পুরু চাকতির অস্তিত্বের কারণ নিয়ে বিজ্ঞানীরা সন্দিহান ছিলেন। কীভাবে এই চাকতি গঠিত হতে পারে সে নিয়ে বিজ্ঞানীরা তিনটি অনুকল্প প্রস্তাব করছিলেন। অবশ্যই এই প্রস্তাবগুলো করা হয়েছিল আমাদের আকাশগঙ্গাকে পর্যবেক্ষণ করে। কিন্তু পরবর্তীতে তারা বুঝতে পারেন তিনটির মধ্যে দুটি অনুকল্পই পর্যবেক্ষণের সাথে মিলে না। কেবল শেষ অনুকল্পটিই বর্তমানে পর্যবেক্ষণের সাথে সামঞ্জস্য বিধান করতে পারছে। তাই বর্তমানে তৃতীয় অনুকল্পটিকেই মূল তত্ত্ব হিসেবে গ্রহণ করছেন অধিকাংশ বিজ্ঞানীরা। অনুকল্পগুলো এবং সেগুলো বাতিল বা গৃহীত হওয়ার কারণ এখানে উল্লেখ করা হচ্ছে:
চুনিলাল দেওয়ান

চুনিলাল দেওয়ান একজন বাংলাদেশী চাকমা চিত্রশিল্পী এবং সাহিত্যিক। তিনি বিখ্যাত বাংলাদেশী চিত্রকর জয়নুল আবেদীন এর সহকর্মী ছিলেন। পড়েছিলেন কলকাতা আর্ট কলেজে। তার প্রচেষ্টাতেই পার্বত্য চট্টগ্রাম অঞ্চলের একটি পৃথক সাংস্কৃতিক রূপ দেশব্যাপী পরিচিত হতে শুরু করেছিল। কাপ্তাই বাঁধ নির্মাণের কারণে ১৯৫৯ সালে তার বড়দাম এর বাড়ি পানিতে ডুবে যায়। তার মৃত্যুর পর তার স্ত্রী "বসুন্ধরা দেওয়ান" রাঙামাটিতেই থাকেন।
আধুনিক চাকমা সাহিত্যের বিকাশও ঘটে চুনিলাল দেওয়ানের কবিতার মাধ্যমে। তিনি ছিলেন চাকমা ভাষার প্রথম আধুনিক গীতিকার।
হাশিম আমলা

হাশিম মোহাম্মদ আমলা (; জন্ম: ৩১ মার্চ ১৯৮৩) নাটাল প্রদেশে জন্মগ্রহণকারী প্রাক্তন দক্ষিণ আফ্রিকার বিখ্যাত আন্তর্জাতিক ক্রিকেটার। ডানহাতি ব্যাটসম্যান হিসেবে তিনি প্রথমদিকে ব্যাটিং করেন এবং মাঝে মাঝে মিডিয়াম পেস বোলিং করে থাকেন। টেস্ট খেলায় ৩নং ব্যাটসম্যান ও একদিনের খেলায় শুরুতেই ব্যাটিং অর্ডারে নামেন আমলা। আইসিসি প্লেয়ার র‌্যাঙ্কিংয়ে টেস্ট ও একদিনের আন্তর্জাতিক ক্রিকেট - উভয় বিভাগে বিশ্বের ১নং ব্যাটসম্যান হিসেবে তিনি স্বীকৃত ছিলেন।
দক্ষিণ আফ্রিকায় একটি মুসলিম পরিবারে হাশিম আমলা'র জন্ম। তার পূর্বপুরুষেরা অনেক বছর পূর্বে অভিবাসিত হয়ে গুজরাত থেকে দক্ষিণ আফ্রিকায় বাসস্থান গড়েন।
ডারবান হাইস্কুল থেকে ডিগ্রী গ্রহণ করেন আমলা। যুবদের ক্রীড়াঙ্গনে আমলা আঞ্চলিক দল হিসেবে কোয়াজুলু নাটাল ডলফিনসে অভিষেক ঘটান। খুব দ্রুত দক্ষিণ আফ্রিকা দলের প্রধান হিসেবে মনোনীত হয়ে ২০০২ সালে নিউজিল্যান্ডে অনুষ্ঠিত অনূর্ধ্ব-১৯ ক্রিকেট বিশ্বকাপের ফাইনালে দলকে নিয়ে যান।
তার বড় ভাই আহমেদ আমলাও একজন পেশাদার ক্রিকেটার এবং দু’বছর পূর্বে ক্রিকেট জগতে প্রবেশ করে বর্তমানে ডলফিনের অধিনায়ক হিসেবে আছেন। টেস্টে অভিষেকের পূর্বেই হাশিম আমলা এলকোহলজাতীয় তরল পদার্থের লোগো বিপণনের মাধ্যম হিসেবে বিজ্ঞাপনচিত্র নিয়ে খেলার মাঠে ঢুকাবেন না বলে প্রতিশ্রুতি দিয়ে অদ্যাবধি বজায় রেখেছেন।
ডলফিনসের অধিনায়ক থাকাকালে হাশিম আমলা ২০০৪-০৫ মৌসুমে দক্ষিণ আফ্রিকার ঘরোয়া ক্রিকেটে প্রথম আটটি ইনিংসের চারটিতেই সেঞ্চুরি করেছিলেন। তার এ সাফল্য ঘরোয়া পর্যায় থেকে উত্তরণ ঘটিয়ে ২০০৪ সালে দক্ষিণ আফ্রিকা এ দলের ভারত সফরে যেতে সহায়তা করে। এর মধ্য দিয়েই আমলা প্রথম ভারতীয় বংশোদ্ভূত দক্ষিণ আফ্রিকান হিসেবে আন্তর্জাতিক ক্রিকেটে পদার্পণ করেন।
১৯ নভেম্বর, ২০১৪ তারিখে অস্ট্রেলিয়া সফরে অনুষ্ঠিত তৃতীয় ওয়ান-ডে ম্যাচে ১৭শ ওডিআই শতকে দ্রুততম সময়ে পৌঁছেন। ঐ খেলায় তার ১১৫ বলে ১০২ রান সংগ্রহ করার পরও অস্ট্রেলিয়ার কাছে তার দল ৭৩ রানে পরাজিত হয়।
টেন স্পোর্টসের ধারাভাষ্যকার ও অস্ট্রেলিয়ার সাবেক ব্যাটসম্যান ডিন জোন্স ৭ আগস্ট, ২০০৬ সালে দক্ষিণ আফ্রিকা বনাম শ্রীলঙ্কার মধ্যকার টেস্ট খেলার ক্যাচ ধরার একপর্যায়ে আমলাকে টেরোরিস্ট বা সন্ত্রাসী নামে আখ্যায়িত করেন। তিনি বলেছিলেন যে, "সন্ত্রাসীটি আরো একটি উইকেট ধরল"। পরমুহুর্তেই সম্প্রচার বন্ধ করে বাণিজ্যিকভাবে বিজ্ঞাপন বিরতি দেয়া হয়।
দক্ষিণ আফ্রিকাসহ বিশ্বব্যাপী এ সম্প্রচারের ফলে দক্ষিণ আফ্রিকার সমর্থক, খেলোয়াড়, সাবেক ক্রিকেটারসহ ভাষ্যকারের প্রচণ্ড ও বিক্ষুদ্ধ প্রতিক্রিয়া ব্যক্ত করেন। ফলে টেন স্পোর্টস চ্যানেলটি ডিন জোন্সের সাথে তাদের চুক্তির কার্যক্রম স্থগিত রাখে।
পরবর্তীতে জোন্স আমলা'র কাছে ক্ষমা ও দুঃখ প্রকাশ করে বলেন যে, এ ধরনের মন্তব্য ভবিষ্যতে আর কখনো করবেন না।
শিরডি সাই বাবা

শিরডি সাঁই বাবা (২৮ সেপ্টেম্বর, ১৮৩৮ - ১৫ অক্টোবর, ১৯১৮) ( "শিরডীচে শ্রী সাইঁ বাবা",) ছিলেন একজন ভারতীয় ধর্মগুরু, যোগী ও ফকির। হিন্দু ও মুসলিম উভয় সম্প্রদায়ের ভক্তরাই তাকে সন্ত আখ্যা দিয়েছিলেন।
হিন্দু ভক্তেরা তাকে দত্তাত্রেয়ের অবতার মনে করতেন। অনেক ভক্তের মতে, তিনি ছিলেন সদ্গুরু, সুফি পির বা কুতুব। বিশ্বের বিভিন্ন অঞ্চলে তার পরিচিতি ছড়িয়ে পড়লেও, ভারতেই তিনি সর্বাধিক শ্রদ্ধা অর্জন করেছিলেন।
সাই বাবার প্রকৃত নাম জানা যায় না শিরডিতে আগমনের পর তাকে "সাই" নাম দেওয়া হয়। তার জন্ম বা জন্মস্থান সংক্রান্ত কোনো তথ্যও জানা যায় না। সাই বাবা তার পূর্বাশ্রমের কথা জানিয়ে যাননি। "সাই" শব্দটি সংস্কৃত ভাষা থেকে উৎসারিত। এই শব্দের অর্থ "সাক্ষাৎ ঈশ্বর" বা "দিব্য"। ভারতীয় ভাষাগুলিতে সাম্মানিক "বাবা" কথাটির অর্থ "পিতা", "পিতামহ", "বৃদ্ধ ব্যক্তি" বা "মহাশয়"। অর্থাৎ, সাই বাবা নামের অর্থ "দিব্য পিতা" বা "পিতৃরূপী সন্ত"।
তার পিতামাতা, জন্মের বৃত্তান্ত এবং ষোলো বছর বয়সের পূর্বের কথা জানা যায় না। তাই তার পূর্বাশ্রম সম্পর্কে নানা জল্পনা-কল্পনা করা হয়ে থাকে।
সাই বাবা পার্থিব বস্তুর প্রতি আগ্রহী ছিলেন না। তার একমাত্র চিন্তা ছিল আত্ম-উপলব্ধি। তিনি সন্ত হিসেবে খুবই জনপ্রিয়তা অর্জন করেছিলেন। বিশ্বের নানা অংশের মানুষ তার পূজা করেন। তিনি ভালবাসা, ক্ষমা, পরস্পরকে সহায়তা, দান, সন্তুষ্টি, আন্তরিক শান্তি ও ঈশ্বর ও গুরুর প্রতি ভক্তির শিক্ষা দিতেন। সাই বাবার শিক্ষার উপাদান সংগৃহীত হয়েছিল হিন্দু ও ইসলাম উভয় ধর্ম থেকেই। যে মসজিদে তিনি বাস করতেন, তার একটি হিন্দু নামও দিয়েছিলেন। এই নামটি হল "দ্বারকাময়ী"। তিনি হিন্দু ও মুসলিম উভয় ধর্মেরই অনুষ্ঠানাদি পালন করতেন। উভয় সম্প্রদায়ের ভাষা ও ব্যক্তিত্বদের উদাহরণ দিয়ে উপদেশ দান করতেন। শিরডির একটি হিন্দু মন্দিরে তাকে সমাহিত করা হয়। তার বিখ্যাত উক্তি ""সবকা মালিক এক"" ("একই ঈশ্বর সকলকে শাসন করেন")। কথাটি ইসলাম ও সুফিবাদের সঙ্গে সম্পর্কযুক্ত। তিনি সর্বদা ""আল্লাহ্‌ মালিক"" ("ঈশ্বরই রাজা") কথাটি উচ্চারণ করতেন।
বহু হিন্দু ও সুফি ধর্মনেতা সাই বাবাকে শ্রদ্ধা করতেন। তার কয়েকজন শিষ্য বিশিষ্ট ধর্মগুরুও হয়েছিলেন। এঁদের মধ্যে উল্লেখযোগ্য উপাসনি মহারাজ, সন্ত বিদকর মহারাজ, সন্ত গঙ্গাগির, সন্ত জানকিদাস মহারাজ ও সতী গোদাবরী মাতাজি।
তারা ছিলেন সমসাময়িক, কিন্তু দেশের দুই রাজ্যে। একজন বাংলায়, অন্য জন সুদূর মহারাষ্ট্রে। 
বাংলার রামকৃষ্ণ পরমহংস জন্মেছিলেন ১৮৩৬ সালের ফেব্রুয়ারি মাসে। অন্য দিকে, সাঁই বাবার জন্মতারিখ নিয়ে দোলাচল থাকলেও, অনেকের মতে তিনি জন্মেছিলেন ১৮৩৫ সালের সেপ্টেম্বরে।
ঠাকুর রামকৃষ্ণ নিজে কালী ভক্ত হলেও, তার কাছে সব ধর্মই ছিল সমান। একই ভাবে, সর্বধর্ম সমন্বয়ের বার্তা দিয়েছিলেন সাঁই বাবাও। 
তাদের দর্শনেই যে শুধু মিল ছিল, তা নয়। অবাক হতে হয় এক তথ্য জানলে যে, ঠাকুর ও সাঁই বাবার মৃত্যুতেও ছিল এক অদ্ভুত যোগসূত্র। কোথাও লিপিবদ্ধ না থাকলেও, কথিত যে, ১৮৮৬ সালের অগস্ট মাস নাগাদ সাঁই বাবা সমাধিস্থ হন তিন দিনের জন্য। 
জানা যায়, ওই একই সময়ে, বাংলায় তখন মৃত্যুশয্যায় ছিলেন ঠাকুর। এবং তিন দিন পরে সাঁই বাবা নিজের দেহে ফিরে এলে, ঠাকুর চলে যান নশ্বর দেহ ছেড়ে।
কথিত, সাঁই বাবা ফিরে এসে বলেন যে, তিনি তো চিরদিনের জন্যই ‘আল্লা’র কাছে চলে যেতে চেয়েছিলেন। কিন্তু, সেখানে গিয়ে জানতে পারেন যে, তার বন্ধু শ্রীরামকৃষ্ণও যেতে চান ভগবানের কাছে। তাই তিনি ফিরে আসেন ধরাধামে।
প্রসঙ্গত, এমনও শোনা যায় যে, ঠাকুর রামকৃষ্ণ নাকি সাঁই বাবা সম্পর্কে বলতেন যে, এমনই এক ফকির এসেছেন পৃথিবীতে, যাঁকে হিন্দুরা পুজো করে ঈশ্বর হিসেবে আর মুসলমানরা করে পীর হিসেবে।
দত্তাত্রেয়

দত্তাত্রেয় (, Dattātreya) বা দত্ত হলেন একজন হিন্দু দেবতা। তিনি ত্রিমূর্তি নামে পরিচিত হিন্দু দেবতাত্রয়ী ব্রহ্মা, বিষ্ণু ও মহেশ্বরের সম্মিলিত রূপ। "দত্তাত্রেয়" নামটি দু'টি অংশে বিভক্ত: "দত্ত" অর্থাৎ যা দেওয়া হয়েছে এবং "আত্রেয়" অর্থাৎ, ঋষি অত্রির পুত্র।
বিভিন্ন হিন্দু সম্প্রদায়ে ভিন্ন ভিন্ন রূপে তাঁকে পূজা করা হয়। নাথ সম্প্রদায় তাঁকে শিবের অবতার মনে করে। নাথেদের আদিনাথ সম্প্রদায় তাঁকে আদিগুরু মনে করে। তন্ত্র তাঁকে "যোগের ঈশ্বর" মনে করে। তিনি বৈষ্ণব ভক্তি আন্দোলনের সঙ্গেও জড়িত। তাঁকে একজন গুরু হিসেবে পূজা করা হয়। মনে করা হয়, দত্তাত্রেয় অদ্বৈত বেদান্তের ভাষ্য "ত্রিপুর রহস্য" রচনা করে পরশুরামকে দান করেছিলেন।
পুরাণে, তিনি একটি ভারতীয় আশ্রমে অনসূয়া এবং তার স্বামী, বৈদিক ঋষি, অত্রির কাছে জন্মগ্রহণ করেছিলেন, যিনি ঐতিহ্যগতভাবে ঋগ্বেদে সবচেয়ে বড় অবদানের জন্য কৃতিত্বপ্রাপ্ত। কথিত আছে যে তারা মহারাষ্ট্রের নান্দেদ জেলার মহুরে বাস করত। অন্য একজন বলেছেন যে তার পিতা পশ্চিম দাক্ষিণাত্য অঞ্চলে থাকতেন।  
তৃতীয় একজন দাবি করেন যে তিনি পবিত্র অমরনাথ মন্দিরের কাছে কাশ্মীরের জঙ্গলে জন্মগ্রহণ করেছিলেন।
চতুর্থ কিংবদন্তি অনুসারে তিনি তার ভাই দূর্বাসা এবং চন্দ্রের সাথে অনুসূয়া নামে এক অবিবাহিত মায়ের কাছে জন্মগ্রহণ করেছিলেন।
পঞ্চম পৌরাণিক কাহিনীতে, ঋষি অত্রি খুব বৃদ্ধ ছিলেন যখন অল্পবয়সী অনুসূয়া তাকে বিয়ে করেছিলেন এবং তারা একটি সন্তানের জন্য "ত্রিমূর্তি" দেবতার সাহায্য চেয়েছিলেন। পৃথিবীতে আলো ও জ্ঞান আনার জন্য ত্রিমূর্তি তাদের প্রতি সন্তুষ্ট হওয়ায় তাৎক্ষণিকভাবে বর দিয়েছিলেন, যার ফলে দত্তাত্রেয় তিনটি বৈশিষ্ট্য নিয়ে জন্মগ্রহণ করেছিলেন।
পৃষ্ঠ উজ্জ্বলতা

পৃষ্ঠ উজ্জ্বলতা () হল, প্রতি একক ক্ষেত্রফল থেকে প্রতি একক সময়ে আসা শক্তি। সেক্ষেত্রে এর একক হওয়া উচিত ওয়াট প্রতি বর্গমিটার। এই এককে প্রকাশ করা গেলেও এক্সট্রাগ্যালাক্টিক জ্যোতির্বিজ্ঞানে বিভিন্ন ছায়াপথের পৃষ্ঠ উজ্জ্বলতা পরিমাপ করা হয় সৌর প্রভা প্রতি বর্গপারসেক এককে। একে ওয়াট প্রতি বর্গমিটারে পরিবর্তন করা যায় এভাবে-
সূর্যের পরম মান ব্যবহার করে এই পৃষ্ঠ উজ্জ্বলতাকে মান প্রতি বর্গআর্কসেকেন্ড এও প্রকাশ করা যায়, দূরত্ব মাপাঙ্ক ব্যবহার করে। সূর্যের দূরত্ব এবং পরম মান জানা আছে। এ থেকে তার আপাত মান বের করা সম্ভব। এখন সূর্যের দূরত্ব ১ এইউ এর বদলে যদি ১ পারসেক নেয়া হয় তাহলে প্রতি বর্গআর্কসেকেন্ডে আপাত মান পাওয়া সম্ভব যাকে বলা হয় প্রতি একক আর্কসেকেন্ডে পৃষ্ঠ উজ্জ্বলতা। সমীকরণ এমন:
যেকোন ছায়াপথের যেকোন ক্ষেত্রফলের উজ্জ্বলতা পরিমাপের সমীকরণ হচ্ছে:
formula_6
যেখানে, M ছায়াপথটির পরম মান এবং R হচ্ছে ধর্তব্য ব্যসার্ধ্য (আর্কসেকেন্ডে)।
একটি সম্পূর্ণ ছায়াপথের পৃষ্ঠ উজ্জ্বলতা বের করা বেশ কঠিন। কারণ তাদের সুস্পষ্ট ব্যসার্ধ্য চিহ্নিত করা যায় না। তবে যে কার্যকরী ব্যাসার্ধ্য ধরে একটি গড় প্রভা বের করা সম্ভব। সেই প্রভা থেকে বের করা সম্ভব পৃষ্ঠ উজ্জ্বলতা। পৃষ্ঠ উজ্জ্বলতা "S" হলে,
প্রতি বর্গ আর্কসেকেন্ডে ফ্লাক্সই হচ্ছে পৃষ্ঠ উজ্জ্বলতা।
এতে যেকোন ছায়াপথের জন্য পৃষ্ঠ উজ্জ্বলতাকে প্রতি আর্কসেকেন্ডে আপাত মান হিসেবে প্রকাশ করার জন্য যে সমীকরণ পাওয়া যায় তা হচ্ছে,
যেখানে, formula_18 হচ্ছে formula_19 এককে প্রকাশিত পৃষ্ঠ উজ্জ্বলতা।
ভিরিয়াল উপপাদ্য

বলবিদ্যায় ভিরিয়াল উপপাদ্য () বিভব বল দ্বারা আবদ্ধ formula_1 সংখ্যক কণার একটি ব্যবস্থায় গড় গতিশক্তি, formula_2, এবং গড় বিভব শক্তির, formula_3, মধ্যে সম্পর্ক স্থাপন করে। নিচে সমীকরণটি দেয়া হচ্ছে। উল্লেখ্য বন্ধনী দ্বারা গড় মান বোঝানো হচ্ছে।
যেখানে, formula_5, formula_6 অবস্থানে অবস্থিত formula_7-তম কণার উপর বল নির্দেশ করে। "ভিরিয়াল" শব্দটি এসেছে গ্রিক শব্দ থেকে যার অর্থ বল বা শক্তি। ১৮৭০ সালে জার্মান পদার্থবিজ্ঞানী রুডোলফ ক্লাউসিয়ুস এই নামের গোড়াপত্তন করেন।
এই উপপাদ্যের বিশেষত্ব হচ্ছে, এর মাধ্যমে অনেক জটিল ব্যবস্থা, যাদের মোট গতিশক্তি সাধারণ হিসাবের মাধ্যমে পরিমাপ করা যায় না, তাদের গতিশক্তিও নির্ণয় করা যায় না। যেমন, পরিসাংখ্যিক বলবিদ্যার সাথে সংশ্লিষ্ট অনেক ব্যবস্থা। এই গড় গতিশক্তি সমবিভাজন উপপাদ্যের (ইকুয়িপার্টিশন) মাধ্যমে ব্যবস্থার তাপমাত্রার সাথে সম্পর্কিত। তবে ভিরিয়াল উপপাদ্য তাপমাত্রার উপর নির্ভর করে না এবং তাপীয় সাম্যাবস্থায় নেই এমন সব ব্যবস্থার ক্ষেত্রেও কাজ করে। অনেক পদ্ধতিতে এই উপপাদ্যের সাধারণীকরণ করা হয়েছে যার মধ্যে উল্লেখযোগ্য একটি হচ্ছে "টেন্সর ভিরিয়াল উপপাদ্য"।
নিউটনের মহাকর্ষ সূত্র অনুসারে দুটি বস্তুর মধ্যে ক্রিয়াশীল মহাকর্ষ বলের মান হচ্ছে,
এবার এই বস্তুর উপর একটি বহিঃস্থ বল প্রয়োগ করলে এবং formula_9 বস্তুর জন্য বলের মানকে নিউটনের গতির দ্বিতীয় সূত্র অনুসারে আরও ভেঙে লিখলে দাঁড়ায়,
এবার উভয় পক্ষে formula_11 স্কেলার গুণন করে a কণার জন্য সমষ্টি নিলে পাওয়া যায়,
এবার formula_13 বস্তুর জন্য বলের মান ভেঙে লিখে একই প্রক্রিয়া অনুসারে করলে অনুরূপ একটি সমীকরণ পাওয়া যাবে,
উপরের দুটি সমীকরণেই সমতা চিহ্নের বাম পাশের অংশকে এভাবে লেখা যায়,
নিকোলাস হল্ট

নিকোলাস কারাডক হল্ট (ইংরেজি: Nicholas Caradoc Hoult) (জন্ম ৭ ডিসেম্বর ১৯৮৯) হলেন একজন ইংরেজ অভিনেতা। তিনি মার্কিন ও ইংরেজ চলচ্চিত্র শিল্পে বিশাল ব্যয়ের মূলধারার চলচ্চিত্রে পার্শ্বচরিত্রে অভিনয় থেকে শুরু করে স্বাধীন চলচ্চিত্রে কেন্দ্রীয় চরিত্রে অভিনয় করেছেন। তিনি বাফটা পুরস্কার ও ক্রিটিকস চয়েস চলচ্চিত্র পুরস্কার সহ একাধিক পুরস্কারে মনোনীত হয়েছেন। "ফোর্বস" সাময়িকীর ২০১২ সালের "৩০ অনূর্ধ্ব ৩০" তালিকায় তার নাম অন্তর্ভুক্ত হয়।
বার্কশায়ারের ওয়াকিংহামে জন্ম নেওয়া হল্ট শৈশব থেকেই অভিনয়ের প্রতি আকৃষ্ট হন এবং স্থানীয় মঞ্চ নাটকে শিশুশিল্পী হিসেবে কাজ করেন। ১৯৯৬ সালে মাত্র সাত বছর বয়সে "ইন্টিমেট রিলেশন্স" চলচ্চিত্র দিয়ে তার বড় পর্দায় অভিষেক হয় এবং ১৯৯৮ থেকে ২০০১ সালের মধ্যে তিনি কয়েকটি টেলিভিশন অনুষ্ঠানে কাজ করেন। ২০০২ সালে "অ্যাবাউট আ বয়" চলচ্চিত্রে মার্কাস ব্রিউয়ার এবং "স্কিনস" নামক ই৪ টিভি সিরিজে টনি স্টোনেম চরিত্রে অভিনয় করে খ্যাতি অর্জন করেছেন।
হল্ট বার্কশায়ারের ওয়ার্কিংহ্যামে জন্মগ্রহণ করেছিলেন। তিনি পিয়ানো শিক্ষক গ্লেনিস হল্ট (ব্রাউন) ও ব্রিটিশ এয়ারওয়েজের পাইলট রজার হল্টের চার সন্তানের মধ্যে তৃতীয়। তার ভাইবোনেদের নাম জেমস, রোজি ও ক্ল্যারিস্টা। অভিনেত্রী ডেম অ্যানা নিজেল তার আত্মীয়া। তিনি বার্কশায়ারের ব্র্যাকনেলের রেনলাফ চার্চ অফ ইংল্যান্ড স্কুলে পড়াশোনা করেছিলেন। দ্বাদশ বর্ষে তিনি স্কুল ছেড়ে অভিনয় কর্মজীবনে মনোনিবেশ করেন।
তিন বছর বয়সে হল্ট মায়ের সঙ্গে একটি নাটক দেখতে গিয়েছিলেন। সেই সময় নাট্যপরিচালক তাকে দেখতে পান এবং নাটকে অভিনয় করার পরামর্শ দেন। তিনি সিলভিয়া ইয়ং স্টেজ স্কুলে অভিনয় শেখেন। ১৯৯৬ সালে "ইন্টিমেট রিলেশনস" ছবিতে প্রথম বাণিজ্যিকভাবে অভিনয় করেন। এরপর তিনি মূলত টেলিভিশনে অভিনয় করতেন। পরে "অ্যাবাউট আ বয়" চলচ্চিত্রে বারো বছর বয়সী মার্কাসের ভূমিকায় অভিনয় করেন।
সিক্সথ ফর্মে থাকাকালীন তিনি ই৪ ড্রামা "স্কিনস"-এর প্রথম দুটি সিরিজে টনি স্টোমেনের ভূমিকায় অভিনয় করেন। এই চরিত্রে অভিনয় করে হল্ট ওয়াকারস হোম গ্রোন ট্যালেন্ট অ্যাওয়ার্ডের জন্য মনোনীত হয়েছিলেন।
২০০৯ সালের অগস্ট মাসে হল্ট "হেল্প গিভ দেম আ ভয়েস" প্রচার কর্মসূচিতে অংশ নেন। এই প্রচার কর্মসূচিকে সাহায্য করার জন্য মুক্তিপ্রাপ্ত একটি শর্ট ফিল্মে তিনি এক কিশোরীর ভূমিকায় অভিনয়ও করেছিলেন। ২০০৯ সালেই তিনি টম ফোর্ডের চলচ্চিত্র "আ সিঙ্গল ম্যান"-এ অভিনয় করেন। এই ছবিটি ক্রিস্টোফার ইশারউড রচিত একই নামের একটি উপন্যাস অবলম্বনে নির্মিত হয়।
২০১০ সালের মার্চ মাসে তিনি দ্য মিডনাইট ব্লাস্টের একটি ভিডিওতে অভিনয় করেন। ২০১০ সালের ৮ জুলাই, ঘোষণা করা হয় ম্যাথিউ ভন পরিচালিত এক্স-মেন স্পিন-অফ চলচ্চিত্র ""-এ তিনি বিস্ট চরিত্রে অভিনয় করবেন। এমটিভি নেটওয়ার্কের নেক্সটমুভি ডট কম 'ব্রেকআউট স্টারস টু ওয়াচ ফর ইন ২০১১' তালিকায় তার নাম অন্তর্ভুক্ত করে।
২০১১ সালের ফেব্রুয়ারি মাসে জানা গিয়েছে যে হল্টকে "জ্যাক দ্য জায়েন্ট কিলার" ছবির প্রধান চরিত্রটিতে অভিনয়ের প্রস্তাব দেওয়া হয়েছে।
জন জেমস আদোবান

জন জেমস আদোবান বা জঁ-জাক ওদিবোন () (জন্ম: ২৬শে এপ্রিল, ১৭৮৫ - ২৭শে জানুয়ারি, ১৮৫১) ছিলেন একজন ফরাসি-আমেরিকান পক্ষীবিজ্ঞানী, প্রকৃতিবাদী, শিকারী এবং চিত্রকলাকার। তিনি আমেরিকার ৪৩৫ টি পাখির চিত্রাঙ্কন এবং আলেকজান্ডার উইলসনের কাজ বাইরে প্রদর্শন করার জন্য অতি পরিচিত।
তিনি ফ্রান্সের উপনিবেশ সেন্ট-দোমিংগুয়ে (এখন হাইতি) জন্ম গ্রহণ করেন। তার পিতা ছিলেন একজন আখ আবাদী জমির মালিক। তার জন্মের কয়েক মাস পর তার মা একটি গ্রীষ্মমণ্ডলীয় রোগে অক্রান্ত হয়ে মারা যান, যা তিনি এই দ্বীপে আসার পর থেকেই ভোগ ছিলেন।
মাটির পিএইচ

মাটির পিএইচ এর পরিমাপ হলো মাটির অম্লতা বা ক্ষারকত্ব । পিএইচটিকে নেতিবাচক লোগারিদম (বেস ১০) হিসাবে হাইড্রোনিয়াম আয়নগুলির ক্রিয়াকলাপ ( বা, আরও স্পষ্টভাবে বললে ) একটি সাবানে সংজ্ঞায়িত করা হয়। জমিতে পানির সাথে মাটির মিশে থাকা একটি গ্লাসে পরিমাপ করলে (বা লবণের দ্রবণ যেমন 0.01 M ) সাধারণত পিএইচ মান ৩ এবং ১০ এর মধ্যে পড়ে অথবা ৭ নিরপেক্ষ থাকে। অ্যাসিড মৃত্তিকার ৭ এর নিচে পিএইচ থাকে এবং ক্ষারীয় মৃত্তিকার ৭ এর উপরে পিএইচ থাকে। আল্ট্রা-অ্যাসিডিক মৃত্তিকা (পিএইচ < ৩.৫) এবং খুব দৃঢ়ভাবে ক্ষারীয় মাটি (পিএইচ > ৯) বিরল।
মৃত্তিকাতে মাটির পিএইচকে পরিবর্তনশীল হিসাবে বিবেচনা করা হয়। এর কারণ এটি অনেকগুলি রাসায়নিক প্রক্রিয়াকে প্রভাবিত করে। এটি বিভিন্ন পুষ্টির রাসায়নিক ফর্মগুলি নিয়ন্ত্রণ করে এবং তারা যে রাসায়নিক বিক্রিয়াগুলি সহ্য করে সেগুলো তাদের প্রভাবিত করে। বিশেষত উদ্ভিদের পুষ্টির প্রাপ্যতাকে প্রভাবিত করে। বেশিরভাগ গাছের জন্য সর্বোত্তম পিএইচর পরিসর হলো ৫.৫ থেকে ৭.৫ এর মধ্যে। তবে অনেকগুলি গাছ একত্রে থাকলে পিএইচর মানের সাথে খাপ খাইয়ে নিতে পারে। সেটা ৫.৫ বা ৭.৫ সীমার বাইরে মানগুলি হলেও।
মার্কিন যুক্তরাষ্ট্রের কৃষি বিভাগ প্রাকৃতিক সংস্থান সংরক্ষণ পরিষেবা মাটির পিএইচ রেঞ্জকে নিম্নরূপে শ্রেণিবদ্ধ করেছে:
পিএইচ নির্ধারণের পদ্ধতিগুলির মধ্যে রয়েছে:
মাটির যথাযথ পুনরবৃত্তির পরিমাপ জরুরি হয় পিএইচ মান পরিক্ষণ এবং পর্যাবেক্ষণের জন্য। সাধারণভাবে এটা পরীক্ষাগারে বিশ্লেষণ করলে এর ব্যবহারের মান একটি অনিবার্য প্রোটোকলের ফলাফল পাওয়া যায়। এই জাতীয় প্রোটোকলের উদাহরণ হল ইউএসডিএ মৃত্তিকা জরিপ এবং পরীক্ষাগার পদ্ধতিগুলির ম্যানুয়াল ক্ষেত্র।
মাটিতে মূলত নানা ধরনের খনিজ পদার্থ বিদ্যমান। এইসব খনিজ পদার্থের পরিমানের ওপর মাটির pH নির্ভর করে। আবার উষ্ণ, আর্দ্র পরিবেশে মাটি সাধারণত অম্লীয় প্রকৃতির হয়ে যায় এবং ঠাণ্ডা, শুষ্ক পরিবেশে মাটি ক্ষারীয় প্রকৃতির হয়। অর্থাৎ মাটির pH এর সাথে আবহাওয়ার পরিবর্তনেরও সম্পর্ক বিদ্যমান।
বিভিন্ন ধরনের ক্ষারীয় পদার্থ প্রয়োগের মাধ্যমে মাটির pH বৃদ্ধি করা সম্ভব।
চূর্ণ চুন বা ক্যালসিয়াম কার্বোনেট মাটির pH বৃদ্ধিতে সবচেয়ে বেশি কার্যকর এবং এটি সহজলভ্য।
দানাদার চুনের চেয়ে চুনের দ্রবণ এক্ষেত্রে বেশি কার্যকর। কি পরিমাণ মাটি আছে, মাটির pH মান কতো এবং কতো pH প্রয়োজন তার ওপর নির্ভর করে চুনের পরিমাণ নির্ণয় করা হয়।
কৃষি ক্ষেত্রে pH বৃদ্ধির জন্য এই চুন ব্যবহৃত হলেও কারখানা বা শিল্প ক্ষেত্রে ক্যালসিয়াম অক্সাইড, ক্যালসিয়াম সিলিকেট, ম্যাগনেসিয়াম অক্সাইড ইত্যাদি ব্যবহৃত হয়।
এসিডিক এজেন্ট বা অম্লীয় জৈব পদার্থ যুক্ত করে ক্ষারীয় মাটির pH হ্রাস করা সম্ভব। এক্ষেত্রে মূলত সালফার (৯০-৯৯) চূর্ণ প্রতি হেক্টর জমিতে ৩০০-৫০০ কেজি হারে প্রয়োগ করতে হয়। ফলস্বরূপ এই সালফার বাতাসের অক্সিজেনের সাথে বিক্রিয়া করে প্রথমে সালফিরাস এসিডে এবং পরবর্তীকালে মাটিতে বিদ্যমান পানির সাথে যুক্ত হয়ে সালফিউরিক এসিড উৎপন্ন করে। অম্লীয় পদার্থের মধ্যে এই সালফিউরিক এসিড তীব্র অম্লীয় হওয়ায় এটি সহজেই মাটির pH হ্রাসে সক্ষম।
তবে উচ্চ pH বিশিষ্ট মাটিতে ক্যালসিয়াম কার্বোনেট বিদ্যমান। যার ফলে এ ধরনের মাটিতে সালফার প্রয়োগের মাধ্যমে pH হ্রাস করা অত্যন্ত ব্যয় বহুল। আবার অনেক ক্ষেত্রে অকার্যকরও বটে।
এ সকল ক্ষেত্রে সালফারের পরিবর্তে তামা, ফসফরাস, আয়রন, ম্যাঙ্গানিজ ইত্যাদি প্রয়োগ করা বেশি কার্যকর।
বিভিন্ন উদ্ভিদের pH মান সাধারণত বিভিন্ন হয়ে থাকে। ফলস্বরূপ যে কোনো উদ্ভিদ তার সাথে সামঞ্জস্য আছে কেবল সেই মাটিতে সঠিক ভাবে বেড়ে উঠতে পারে। তাই গাছ লাগানোর আগে তার pH মান জানা একান্ত প্রয়োজন।
নিম্নে বিভিন্ন উদ্ভিদের pH মান দেওয়া হলো:
ত্রিয়েস্তে

ত্রিয়েস্তে (ইতালীয় ভাষায়: Trieste, স্লোভেনীয় ও ক্রোয়েশীয় ভাষায়: Trst) ইতালির উত্তর-পূর্বাঞ্চলে অবস্থিত একটি শহর এবং সমুদ্র বন্দর। আড্রিয়াটিক সাগর এবং ইতালি-স্লোভেনিয়া সীমান্তের মাঝে যে সরু অঞ্চলটি রয়েছে তার শেষ প্রান্তে শহরটির অবস্থান। এর দক্ষিণ, পূর্ব এবং উত্তর তিন দিকেই স্লোভেনিয়া এবং একদিকে ত্রিয়েস্তে উপসাগর। জার্মান সম্রাজ্য, অস্ট্রো-হাঙ্গেরীয় সম্রাজ্য এবং স্লাভিক সংস্কৃতির দেশগুলোর ঠিক মাঝখানে অবস্থিত হওয়ার কারণে ইতিহাসের বিভিন্ন সময় জুড়ে এটি গুরুত্বপূর্ণ অঞ্চল বলে বিবেচিত হতো। ২০১০ সালের অনুমান মতে শহরের জনসংখ্যা হচ্ছে ২০৫,৫৯৩। এটি ইতালির ত্রিয়েস্তে প্রদেশ এবং "ফ্রিউলি-ভেনেৎসিয়া জুলিয়া" নামক স্বায়ত্তশাসিত অঞ্চলের রাজধানী।
১৩৮২ থেকে ১৯১৮ সাল পর্যন্ত যে হাবসবুর্গ রাজতন্ত্র অস্ট্রো-হাঙ্গেরীয় সম্রাজ্য শাসন করেছে তার সবচেয়ে পুরনো স্থানগুলোর একটি এই ত্রিয়েস্তে। সে সময় এটি ইউরোপের সবচেয়ে ক্ষমতাধর সম্রাজ্যের একটি গুরুত্বপূর্ণ বাণিজ্য বন্দর ছিল। ভূমধ্যসাগরের একটি সমৃদ্ধ বন্দর হওয়ার কারণে ত্রিয়েস্তে অস্ট্রো-হাঙ্গেরীয় সম্রাজ্যের চতুর্থ বৃহত্তম শহরে (ভিয়েনা, বুদাপেস্ট এবং প্রাগ-এর পরেই) পরিণত হয়েছিল। fin-de-siècle যুগে এটি সাহিত্য ও সঙ্গীতেরও অন্যতম কেন্দ্র ছিল। অবশ্য অস্ট্রো-হাঙ্গেরীয় সম্রাজ্যের পতন এবং প্রথম বিশ্বযুদ্ধের পর ইতালির সাথে ত্রিয়েস্তের একীকরণের পর এই শহরের ইউরোপীয় গুরুত্ব বেশ কমে গেছে। ১৯৩০-এর দশক এবং স্নায়ু যুদ্ধের সময়ে আবার এখানে অর্থনৈতিক উন্নতি শুরু হয়। ইউরোপের পূর্বাঞ্চল ও পশ্চিমাঞ্চলের স্নায়ু যুদ্ধের একটি গুরুত্বপূর্ণ কেন্দ্র ছিল এই শহর। বর্তমানে এটি ইতালির সবচেয়ে ধনী শহরগুলোর একটি, বিশেষত সমুদ্র বাণিজ্যের কারণে।
দুইনো

দুইনো () ইতালির উত্তর-পূর্বাঞ্চলীয় প্রদেশ ত্রিয়েস্তে-র একটি ছোট শহর। এটি মূলত স্বায়ত্তশাসিত অঞ্চল "ফ্রিউলি-ভেনেৎসিয়া জুলিয়া"-র অন্তর্ভুক্ত "দুইনো-আউরিসিনা" মিউনিসিপ্যালিটির অংশ। অনুমিত জনসংখ্যা হচ্ছে ৮,৭৫৩ এবং জনসংখ্যার ঘনত্ব প্রতি বর্গ কিলোমিটারে ১৯৩.৮।
প্রখ্যাত পদার্থবিজ্ঞানী, পরিসাংখ্যিক বলবিদ্যার জনক, লুডভিগ বোলৎসমান ১৯০৬ সালের ৩রা ডিসেম্বর এই শহরেই আত্মহত্যা করেছিলেন। বিখ্যাত গীতিকবি রাইনার মারিয়া রিলকে এই শহর দেখেই অনুপ্রাণিত হয়েছিলেন। স্লোভেনিয়ার জনপ্রিয়া লোক কিংবদন্তি Lepa Vida এখানেই সংঘটিত হয়েছিল।
শহরটির মূল আকর্ষণ হচ্ছে দুটি দুর্গ। একাদশ শতকে নির্মিত প্রথম দুর্গটির ধ্বংসাবশেষই বর্তমানে কেবল টিকে আছে। কিন্তু নতুন দুর্গটিতে এখনও মানুষ থাকে, এবং ভ্রণের জন্যও এটি উন্মুক্ত। প্রাচীন দুর্গটির ধ্বংসাবশেষের নিচে সমুদ্রের দিখে মুখ করা একটি বিশাল সাদা পাথর রয়েছে যার নাম "দামা বিয়ানকা"। পাথরটি পর্দায় ঢাকা একটি মেয়ের প্রতিনিধিত্ব করে এবং এ থেকে অনেক গোথিক কিংবদন্তির জন্ম হয়েছে।
১৯৮২ সাল থেকে এখানে "ইউনাইটেড ওয়ার্ল্ড কলেজ অফ আড্রিয়াটিক" নামে একটি শিক্ষা প্রতিষ্ঠান পরিচালিত হচ্ছে। পৃথিবীর ৮০টি ভিন্ন ভিন্ন দেশের শিক্ষার্থীরা এখানে পড়তে আসতে পারে। এটি ইউনাইটডে ওয়ার্ল্ড কলেজেস (United World Colleges) প্রোগ্রামের অন্তর্ভুক্ত। এর উদ্দেশ্যই হচ্ছে শিক্ষার মাধ্যমে পৃথিবীর মানুষদের একীভূত করা।
১৯৫০-র দশকের আগে দুইনো মূলত স্লোভেনীয় ভাষাভাষীদের শহর ছিল, অল্প কিছু ইতালীয়-ভাষী লোকের বাস ছিল এখানে। প্রথম বিশ্বযুদ্ধের পূর্বে স্লোভেনিয়ার উদারনৈতিক জাতীয়তাবাদের একটি কেন্দ্রে পরিণত হয়েছিল এই শহর। কিন্তু ১৯৪৭ থেকে ১৯৫৪ সাল পর্যন্ত এটি ছিল ত্রিয়েস্তে নামক একটি স্বাধীন অঞ্চলের অন্তর্ভুক্ত। এ সময়ই শহরের জনচিত্র পাল্টে যায়। কারণ অনেক ইস্ত্রিয়ান ইতালীয়রা ইউগোস্লাভিয়া থেকে পালিয়ে এসে দুইনোতে আশ্রয় নেয়। বর্তমানে এখানকার অধিকাংশ মানুষ ইতালীয় ভাষায় কথা বলে, স্লোভেনীয়-ভাষীরা সংখ্যালঘু। তবে শহরের অধিকাংশ চিহ্ন এবং নাম দুই ভাষাতেই লেখা থাকে।
হেনরি ক্যাভিল

হেনরি উইলিয়াম ড্যালগ্লিয়েশ ক্যাভিল (; জন্মঃ ৫ মে, ১৯৮৩) হলেন একজন ব্রিটিশ অভিনেতা। তিনি "কাউন্ট অফ মন্টি ক্রিস্টো" ও "স্টারডাস্ট" চলচ্চিত্রে অভিনয় করেন এবং ২০০৭ থেকে ২০১০ পর্যন্ত শোটাইম ধারাবাহিক "দ্য টিউডরস"-এ চার্লস ব্র্যান্ডন, ১ম ডিউক অফ সাফোক-এর চরিত্রে অভিনয় করেন। ২০১৩ সালের ছবি "ম্যান অফ স্টিল"-এ তিনি সুপারম্যানের ভূমিকায় অভিনয় করছেন।
ক্যাভিল জার্সির চ্যানেল দ্বীপপুঞ্জে জন্মগ্রহণ করেছিলেন। তিনি ছিলেন পিতামাতার পাঁচ সন্তানের মধ্যে চতুর্থ। তার মা মেরিঅ্যানে ব্যাংকে চাকুরিজীবী ছিলেন এবং তার পিতা কলিন ক্যাভিল ছিলেন একজন স্টকব্রোকার। তিনি প্রথমে জার্সির সেন্ট স্যাভিয়ারের সেন্ট মাইকেল'স প্রেপ্যারেটরি স্কুল ও পরে ইংল্যান্ডের বাকিংহ্যামশায়ারের স্টো স্কুল নামে এক বোর্ডিং স্কুলে পড়াশোনা করেন। প্রেপ স্কুল থেকেই ক্যাভিল অভিনয় করা শুরু করেন। তিনি বলেছিলেন, অভিনেতা না হলে তিনি সেনাবাহিনীতে যোগ দিতেন, অথবা বিশ্ববিদ্যালয়ে গিয়ে প্রাচীন ইতিহাস বা মিশরবিদ্যা নিয়ে গবেষণা করতেন।
ক্যাভিলের প্রথম ছবি হল ২০০২ সালে মুক্তিপ্রাপ্ত কেভিন রেনল্ডস পরিচালিত "কাউন্ট অফ মন্টি ক্রিস্টো"। তিনি "লাগুনা"-এ (২০০১) অভিনয় করেন। এরপর বিবিসি-র "দি ইনস্পেকটর লিনলি মিস্ট্রিজ" (২০০২), টিভি চলচ্চিত্র "গুডবাই, মি. চিপস" (২০০২), টিভি সিরিজ "মিডসোমার মার্ডারস" (২০০৩)। ২০০৩ সালে তিনি "আই ক্যাপচার দ্য ক্যাসল" ছবিতে সহকারী অভিনেতার ভূমিকা পালন করেন। এরপর তিনি "রেড রাইডিং হুড" (২০০৪), "" (২০০৫) ও "ট্রিস্ট্যান অ্যান্ড আইসোলড" (২০০৬) চলচ্চিত্রেও অভিনয় করেন। মাইকেল ভন পরিচালিত "স্টারডাস্ট" চলচ্চিত্রে একটি অপ্রধান চরিত্রে অভিনয় করেন।
২০০৭ থেকে ২০১০ পর্যন্ত ক্যাভিল শোটাইমের টিভি সিরিজ "দ্য টিউডরস"-এ চার্লস ব্র্যান্ডন, ১ম ডিউক অফ সাফোক-এর চরিত্রে অভিনয় করেন। এটি ছিল সিরিজের অন্যতম মুখ্য চরিত্র। সিরিজটি প্রশংসিত হয়। ২০০৭ সালে গোল্ডেন গ্লোব পুরস্কারের জন্য মনোনীত হয় এবং ২০০৮ সালে এমি পুরস্কার লাভ করে। ক্যাভিলের মতে, এই সিরিজটিই তার কর্মজীবনকে অনেকটা এগিয়ে দেয়: "It’s done the most for me to date. [ . . . ] Now that there's an audience somewhere in America that’s aware of who I am, I have more sell-ability, because of The Tudors." এন্টারটেইনমেন্ট উইকলি তাকে "মোস্ট ড্যাশিং ডিউক" অভিধা দেয় এবং সিরিজে "charm, depth and a killer bod" দেখানোর জন্য তার প্রশংসা করে।
এরপর ক্যাভিল কয়েকটি বিজ্ঞাপনে অভিনয় করেছিলেন। ২০০৮ সালে তিনি জোল স্কুম্যাচার পরিচালিত "ব্লাড ক্রিক" নামক হরর ছবিতে অভিনয় করেন এবং উডি অ্যালানের কমেডি ছবি "হোয়াটেভার ওয়ার্কস"-এ একটি অপ্রধান চরিত্রে অভিনয় করেন।
পরিচালক তারসেম সিং তার মিথোলজিক্যাল বিগ-বাজেট স্পেশাল এফেক্ট চলচ্চিত্র "ইমমরটালস"-এ প্রধান চরিত্র থিসিয়াসের ভূমিকায় ক্যাভিলকে নিয়েছেন। ছবিটি ২০১১ সালের ১১ নভেম্বর মুক্তি পাবে। ২০১১ সালে ক্যাভিল অভিনীত "দ্য কোল্ড লাইট অফ ডে" চলচ্চিত্রটিও মুক্তি পাবে। ২০১১ সালের ৩০ জানুয়ারি জানা গিয়েছে তিনি পরিচালক য্যাক স্নাইডারের "ম্যান অফ স্টিল" চলচ্চিত্রে সুপারম্যানের ভূমিকায় অভিনয় করছেন। স্নাইডারের মতে ক্যাভিল হলেন "the perfect choice to don the cape and S shield."
গ্যারেট হেডলান্ড

গ্যারেট জন হেডলান্ড (ইংরেজি: Garrett John Hedlund) (জন্ম ৩ সেপ্টেম্বর, ১৯৮৪) হলেন একজন মার্কিন অভিনেতা। তিনি "ফ্রাইডে নাইট লাইটস", "ফোর ব্রাদার্স", "এরাগন", "কান্ট্রি স্ট্রং", "ট্রয়" (প্যাট্রোক্লাসের ভূমিকায়) ও "" (স্যাম ফ্লিনের ভূমিকায়) চলচ্চিত্রে অভিনয় করেছেন।
হেডলান্ড মিনেসোটার রোজেউতে জন্মগ্রহণ করেছিলেন। তিনি ক্রিস্টি ও রবার্ট হেডলান্ডের পুত্র। তার জ্যেষ্ঠ ভ্রাতার নাম নাথানিয়েল ও জ্যেষ্ঠ ভগিনীর নাম আমান্ডা। তিনি মিনেসোটার একটি ছোটো শহর ওয়ানাস্কার একটি প্রত্যন্ত বিফ ক্যাটল ফার্মে বেড়ে উঠেছিলেন। চোদ্দো বছর বয়সে মায়ের সঙ্গে তিনি অ্যারিজোনার স্কটসডেলে চলে আসেন। অ্যারিজোনায় এসে প্রো স্কাউট নামে একটি স্কাউটিং কোম্পানির সহযোগিতায় একটি ট্যালেন্ট শোতে অংশ নেন। গ্র্যাজুয়েট হওয়ার পর ২০০৩ সালে তিনি লস এঞ্জেলসে চলে আসেন অভিনয় জীবন শুরু করার লক্ষ্যে।
তার প্রথম চরিত্রটি ছিল "ট্রয়" চলচ্চিত্রের প্যাট্রোক্লাসের ভূমিকা। ২০০৪ সালের ১৪ মে মুক্তিপ্রাপ্ত এই চলচ্চিত্রে তিনি ব্র্যাড পিটের সঙ্গে অভিনয় করেছিলেন। ২০০৪ সালে ড্রামা চলচ্চিত্র "ফ্রাইডে নাইট লাইটস"-এ তিনি ডন বিলিংসলের চরিত্রে অভিনয় করেন।
তিনি অ্যাকশন অপরাধ চলচ্চিত্র "ফোর ব্রাদার্স"-এ মার্ক ওয়ালবার্গের পাশাপাশি জ্যাক মারসারের চরিত্রে অভিনয় করেন। এরপর তিনি "এরাগন" চলচ্চিত্রে মারটাগের ভূমিকায় অভিনয় করেন। ২০০৭ সালে তিনি গ্যারি মার্শাল পরিচালিত কমেডি-ড্রামা "জর্জিয়া রুল"-এ অভিনয় করেছিলেন। এই ছবিটি ভাল চলেনি, সমালোচকদের প্রশংসা অর্জনেও ব্যর্থ হয়েছিল। এই বছর তিনি কেভিন বেকনের বিপরীতে "ডেথ সেনটেন্স" ছবিতেও অভিনয় করেন।
২০১০ সালে তিনি ১৯৮২ সালের চলচ্চিত্র "ট্রন"-এর সিকোয়েল "" চলচ্চিত্রে জেফ ব্রিজেসের সঙ্গে অন্যতম প্রধান ভূমিকায় অভিনয় করেছেন। ছবিটি ২০১০ সালের ১৭ ডিসেম্বর মুক্তি পায়।
২০১১ সালের ৭ জানুয়ারি মুক্তিপ্রাপ্ত কান্ট্রি মিউজিক ড্রামা "কান্ট্রি স্ট্রং"-এ তিনি জিনেথ প্যালট্রোর বিপরীতে অভিনয় করেন।
রাসমঞ্চ

রাসমঞ্চ ভারতীয় রাজ্য পশ্চিমবঙ্গের বাঁকুড়া জেলার অন্তঃপাতী বিষ্ণুপুর শহরের একটি পুরাতাত্ত্বিক স্থাপনা। মল্লরাজা বীর হাম্বীর আনুমানিক ১৬০০ খ্রিষ্টাব্দে এই মঞ্চটি নির্মাণ করেন। বৈষ্ণব রাস উৎসবের সময় বিষ্ণুপুর শহরের যাবতীয় রাধাকৃষ্ণ বিগ্রহ এখানে জনসাধারণের দর্শনের জন্য আনা হত। ১৬০০ থেকে ১৯৩২ সাল পর্যন্ত এখানে রাস উৎসব আয়োজিত হয়েছে। বর্তমানে অবশ্য এখানে আর উৎসব হয় না।
রাসমঞ্চ একটি অভিনব স্থাপত্যশৈলীর নিদর্শন। মঞ্চের বেদিটি মাকড়া বা ল্যাটেরাইট পাথরে নির্মিত। বেদিটির উচ্চতা ১.৬ মিটার ও দৈর্ঘ্য ২৪.৬ মিটার। মঞ্চটির মোট উচ্চতা ১০.৭ মিটার। উপরের অংশ ইষ্টকনির্মিত। চূড়ার কাছে একটি স্বল্প পরিসর ছাদে গিয়ে উপরের অংশটি মিলিত হয়েছে।
রাসমঞ্চের চূড়া পিরামিডাকৃতির। চূড়ার মূলে চারটি করে দোচালা ও প্রতি কোণে একটি করে চারচালা রয়েছে।
গর্ভগৃহটি দেওয়াল-দ্বারা আবৃত নয়। বরং রাসমঞ্চের গর্ভগৃহটিকে ঘিরে রয়েছে তিন প্রস্থ খিলানযুক্ত দেওয়াল। বাইরের সারিতে খিলানের সংখ্যা ৪০। এই খিলানগুলির গায়ে পোড়ামাটির পদ্ম ও পূর্ব দেওয়ালে বিষ্ণুপুরের গায়ক-বাদকদের স্মৃতি-অলংকৃত কয়েকটি টেরাকোটার প্যানেল রয়েছে। রাসমঞ্চটি বিষ্ণুপুরের প্রচলিত স্থাপত্যরীতি অনুসরণে নির্মিত হয়নি।
দ্য টিউডর্স

দ্য টিউডর্স (ইংরেজি: The Tudors) হল একটি কানাডিয়ান/আইরিশ প্রযোজিত ঐতিহাসিক সাহিত্যভিত্তিক টেলিভিশন ধারাবাহিক। এটির স্রষ্টা মাইকেল হার্স্ট। "দ্য টিউডরস" শোটাইমের জন্য প্রযোজিত হয়। সিরিজটির নামকরণ হয়েছে টিউডর রাজবংশের নামানুসারে। এটি কিছুটা রাজা অষ্টম হেনরির রাজত্বকাল অবলম্বনে নির্মিত।
শোটাইমের জন্য রেভেইল প্রোডাকশনস ওয়ার্কিং টাইটেল টেলিভিশন ও কানাডিয়ান ব্রডকাস্টিং কর্পোরেশনের সহযোগিতায় পিস আর্চ এন্টারটেইনমেন্ট এই ধারাবাহিকটি প্রযোজনা করে। এটি নির্মিত হয়েছে আয়ারল্যান্ডে। প্রথম দুটি এপিসোড প্রথম সম্প্রচারিত হয় ডাইরেক্ট টিভি, টাইম ওয়ার্নার কেবল ওনডিম্যান্ড, নেটফ্লিক্স, ভেরিজোন ফিওস ওন ডিম্যান্ড, ইন্টারনেট মুভি ডেটাবেজ ও সিরিজের ওয়েবসাইটে। এরপর শোটাইমে এর আনুষ্ঠানিক প্রিমিয়ার হয়। ২০০১ সালের ১ এপ্রিল "দ্য টিউডরস"-এর প্রিমিয়ার তিন বছরে শোটাইমের সর্বোচ্চ রেটিং-প্রাপ্ত সিরিজ। ২০০৭ সালের এপ্রিলে শো দ্বিতীয় মরসুমের জন্য রিনিউ করা হলে বিবিসি ঘোষণা করে, তারা যুক্তরাজ্যে এই ধারাবাহিক প্রচারের একচেটিয়া স্বত্ত্ব কিনে নিয়েছে। ২০০৭ সালের ৫ অক্টোবর থেকে উক্ত চ্যানেলে এটি সম্প্রচারিত হতে শুরু করে। কানাডার সিবিসি ২০০৭ সালের ২ অক্টোবর থেকে এটির সম্প্রচার শুরু করে।
২০০৮ সালের ৩০ মার্চ থেকে শোটাইমে ও ২০০৮ সালের ১ অগস্ট থেকে বিবিসি টু-তে দ্বিতীয় মরসুম সম্প্রচারিত হতে শুরু করেন। ২০০৮ সালের ১৬ জুন থেকে আয়ারল্যান্ডের কাউন্টি উইকলো-র ব্রে-তে তৃতীয় মরসুমের প্রযোজনার কাজ শুরু হয়। ২০০৯ সালের ৫ এপ্রিল থেকে শোটাইমে এবং ২০০৯ সালের ৩০ সেপ্টেম্বর থেকে কানাডার সিবিসি-তে এই মরসুম সম্প্রচারিত হতে শুরু করে।
২০০৯ সালের ১৩ এপ্রিল শোটাইম ঘোষণা করে তারা ধারাবাহিকটি চতুর্থ ও সর্বশেষ মরসুম পর্যন্ত রিনিউ করবে। নেটওয়ার্ক ১০টি পর্বের অর্ডার দেয়। ২০১০ সালের ১১ এপ্রিল এর সম্প্রচার শুরু হয়। সিরিজ শেষ হয় ২০১০ সালের ২০ জুন। শেষ মরসুমটি কানাডার সিবিসি-তে শুরু হয় ২০১০ সালের ২২ সেপ্টেম্বর ও শেষ হয় ২০১০ সালের ২৩ নভেম্বর।
সোনি পিকচার্স টেলিভিশন ইন্টারন্যাশনাল এর আন্তর্জাতিক পরিবেশনা স্বত্ত্ব কিনে নিয়েছে।
"দ্য টিউডরস" ধারাবাহিকের প্রথম মরসুমে আন্তর্জাতিক সংঘর্ষ ও রাজসভার রাজনৈতিক জটিলতার প্রেক্ষিতে রাজা অষ্টম হেনরির দক্ষতা প্রদর্শিত হয়েছে। এই সময় উত্তরাধিকার হিসেবে পুত্রসন্তানের জন্য তার উপর চাপ আসলে তিনি তার স্ত্রী ক্যাথরিনকে পরিত্যাগ করে অ্যানি বোলেইনের প্রতি অনুরক্ত হন। এই সময় তার ঔরসে তার গোপন প্রেমিকা এলিজাবেথ "বেসি" ব্লন্টের গর্ভে হেনরি ফিজরয় নামে তার একটি অবৈধ পুত্রসন্তানের জন্ম হয়। এই ছেলেটি পরে মারা যায়।
দ্বিতীয় মরসুমে হেনরিকে চার্চ অফ ইংল্যান্ডের প্রধান রূপে দেখা যায়। ক্যাথরিনের সঙ্গে তার বিবাহবিচ্ছেদ সমর্থন না করায় তিনি ইতোমধ্যেই ক্যাথলিক চার্চ পরিত্যাগ করেছিলেন। রোমের সঙ্গে যুদ্ধের সময় তিনি গোপনে গর্ভবতী অ্যানিকে বিবাহ করেন। কিন্তু অ্যানিও পুত্রসন্তানের জন্ম দিতে সক্ষম না হওয়ায়, হেনরির দৃষ্টি তার থেকে ঘুরে যায় জেন সেমোরের দিকে।
তৃতীয় মরসুমের উপজীব্য জেন সিমোর ও ক্লিভসের অ্যানির সঙ্গে হেনরির বিবাহ, তার পুত্র ষষ্ঠ এডওয়ার্ডের জন্ম, পিলগ্রিমেজ অফ গ্রেস নামে বিদ্রোহ দমন, টমাস ক্রমওয়েলের পতন ও "বিপজ্জনক" ক্যাথরিন হাওয়ার্ডের সঙ্গে তার সম্পর্কের সূচনা।
চতুর্থ মরসুমের উপজীব্য ক্যাথরিন হাওয়ার্ডের সঙ্গে হেনরির দুর্ভাগ্যজনক বিবাহ, ক্যাথরিন পারের সঙ্গে তার অসামান্য রকম সফল শেষ বিবাহ, ফ্রান্স অধিকারের প্রচেষ্টা এবং হেনরির মৃত্যুর পর উত্তরাধিকার সংক্রান্ত প্রশ্ন।
বড়তলা বিধানসভা কেন্দ্র

বড়তলা বিধানসভা কেন্দ্র ভারতের পশ্চিমবঙ্গ রাজ্যের একটি অধুনালুপ্ত বিধানসভা কেন্দ্র।
সীমানা পুনর্নির্ধারণ কমিশনের নির্দেশ অনুসারে, বড়তলা পূর্ব বিধানসভা কেন্দ্রটি ২০১১ সালে অবলুপ্ত হয়েছে। 
এই বিধানসভা কেন্দ্রটি দমদম লোকসভা কেন্দ্রের অন্তর্গত ছিল।
২০০৬ ও ২০০১ সালের বিধানসভা নির্বাচনে সর্বভারতীয় তৃণমূল কংগ্রেসের সাধন পাণ্ডে ১৫৮ নং বড়তলা বিধানসভা কেন্দ্র থেকে আরএসপি-র কল্যাণ মুখোপাধ্যায়কে পরাজিত করে নির্বাচিত হন। জাতীয় কংগ্রেসের ১৯৯৬ ও ১৯৯১ সালে সাধন পাণ্ডে আরএসপি-র পরিমল রাউতকে এবং ১৯৮৭ সালে আরএসপি-র সুনীল সেনগুপ্তকে পরাজিত করেন। ১৯৮২ সালে আরএসপি-র নিখিল দাসকে পরাজিত করে এই কেন্দ্রের বিধায়ক হন কংগ্রেসের অজিত কুমার পাঁজা। ১৯৭৭ সালে কংগ্রেসের অজিত কুমার পাঁজাকে পরাজিত করেছিলেন আরএসপি-র নিখিল দাস।
১৯৭২ ও ১৯৭১ সালে এই কেন্দ্র থেকে কংগ্রেসের অজিত কুমার পাঁজা জয়লাভ করেছিলেন। ১৯৬৯ ও ১৯৬৭ সালে এখান থেকে জেতেন আরএসপি-র নিখিল দাস। ১৯৬২ সালে কংগ্রেসের অমরেন্দ্রনাথ বসু এখান থেকে জয়লাভ করেন। ১৯৫৭ সালের নির্বাচনে বড়তলা ছিল দুটি কেন্দ্র। বড়তলা উত্তর থেকে কংগ্রেসের সুধীরচন্দ্র রায়চৌধুরী ও বড়তলা দক্ষিণ থেকে কংগ্রেসের অমরেন্দ্রনাথ বসু সেবার জয়লাভ করেছিলেন। ১৯৫২ সালে স্বাধীন ভারতের প্রথম নির্বাচনে বড়তলা কেন্দ্র থেকে জয়লাভ করেছিলেন কংগ্রেসের নির্মলচন্দ্র দে।
হানতারো নাগাওকা

নাগাওকা হানতারো (জাপানি ভাষায়: 長岡 半太郎, ইংরেজি ভাষায়: Nagaoka Hantarō) (১৫ই আগস্ট, ১৮৬৫ - ১১ই ডিসেম্বর, ১৯৫০) ছিলেন বিখ্যাত জাপানী পদার্থবিজ্ঞানী এবং জাপানে পদার্থবিজ্ঞান শিক্ষা ও গবেষণার অগ্রদূত। তিনি জাপানের মেইজি যুগের প্রথম দিককার একজন গুরুত্বপূর্ণ ব্যক্তিত্ব সেদেশে বিজ্ঞানের প্রসারে যার উল্লেখযোগ্য ভূমিকা ছিল। তিনি জার্মানির ইউনিভার্সিটি অফ মিউনিখ-এ পড়াশোনা করতে গিয়েছিলেন সেসময় মিউনিখে অধ্যয়নরত লুডভিগ বোলৎসমানের লেকচার শুনতে। তার বেশ কিছু চিঠি থেকে বোলৎসমানের শিক্ষকতা জীবন সম্পর্কে জানা যায়।
তিনি ১৯০৪ সালে পরমাণুর গঠনের একটি অনুকল্প প্রস্তাব করেছিলেন যা পরে ভুল প্রমাণিত হয়েছিল। তিনি বলেছিলেন পরমাণুর গঠন শনি গ্রহ এবং তার বলয়গুলোর মত। এ থেকে ভবিষ্যদ্বাণী করেছিলেন যে, পরমাণুর কেন্দ্রে অনেক ভারী একটি নিউক্লিয়াস থাকবে যেমন বলয়গুলোর কেন্দ্রে অনেক ভারী শনি গ্রহ আছে, আর নিউক্লিয়াসের চারদিকে ইলেকট্রন স্থির-তড়িৎ বলের কারণে ঘুরতে থাকবে যেমন বলয়গুলো মহাকর্ষ বলের কারণে শনির চারদিকে ঘোরে। আধুনিক পরমাণু মডেলের অন্যতম প্রস্তাবক আর্নস্ট রাদারফোর্ড ১৯১১ সালে তার বিখ্যাত পরমাণু মডেলে এই দুটি ভবিষ্যদ্বাণীকেই সমর্থন করেছিলেন। তিনি তার গবেষণাপত্রে নাগাওকার কথা উল্লেখও করেছিলেন। কিন্তু রাদারফোর্ড এবং নাগাওকা কারও তত্ত্বই বর্তমানে আর পুরোপুরি গ্রহণযোগ্য নয়। কারণ, শনির বলয়ের কোন আধান নেই, কিন্তু ইলেকট্রনের আধান রয়েছে। নাগাওকা নিজেই অবশ্য তার ভুল বুঝতে পেরে ১৯০৮ সালে তার অনুকল্পটি বর্জন করেছিলেন।
২০১০ পশ্চিমবঙ্গ নৌকাডুবি

২০১০ পশ্চিমবঙ্গ নৌকাডুবি হল ভারতীয় রাজ্য পশ্চিমবঙ্গের একটি নৌকাডুবির ঘটনা। ৩০ অক্টোবর, ২০১০, শনিবার, ভাগীরথী নদীতে বালুচরে ধাক্কা খেয়ে মুসলিম তীর্থযাত্রীদের একটি অতি জনবোঝাই নৌকা ডুবে যায়। ৭৪টি মৃতদেহ উদ্ধার করা হয়। অনেকগুলি দেহ খুঁজে পাওয়া যায় নি। মনে করা হচ্ছে, সেগুলি জলের স্রোতে ভাটির দিকে ভেসে চলে গেছে।
নৌকাটির ধারণক্ষমতা ছিল ৬০ জন যাত্রী। এটি একটি ধর্মীয় অনুষ্ঠান শেষে মুসলিম তীর্থযাত্রীদের নিয়ে ভাগীরথী পার হচ্ছিল। অনুমান করা হচ্ছে, নৌকাটিতে ১৫০ জন যাত্রী উঠেছিলেন। যা নৌকাটির ধারণক্ষমতার দ্বিগুণেরও বেশি।
উদ্ধারকাজে ভারতীয় নৌবাহিনীকে তলব করা হয়। নৌবাহিনীর ডুবুরি ও স্থানীয় মৎস্যজীবীদের সহায়তায় জীবিত যাত্রীদের ও মৃতদেহগুলি উদ্ধার করা হয়।
নৌবাহিনীর তৎপরতা সত্ত্বেও স্থানীয় বাসিন্দারা উদ্ধারকাজে সরকারি দীর্ঘসূত্রিতার প্রতিবাদে নিকটবর্তী একটি জেটিতে বিক্ষোভ দেখান।
রাহুল বন্দ্যোপাধ্যায় (তিরন্দাজ)

রাহুল বন্দ্যোপাধ্যায় (জন্ম: ১৫ ডিসেম্বর, ১৯৮৬) হলেন একজন ভারতীয় তিরন্দাজ। তিনি অশোক বন্দ্যোপাধ্যায় ও কল্পনা বন্দ্যোপাধ্যায়ের পুত্র।
রাহুল তেরো বছর বয়স থেকে তিরন্দাজি শুরু করেন। তার দিদি দোলা বন্দ্যোপাধ্যায়ও একজন তিরন্দাজ। তিনি ২০০৪ সালের ওয়ার্ল্ড ইউথ চ্যাম্পিয়নশিপে অংশ নেন। এটিই ছিল তার প্রথম আন্তর্জাতিক প্রতিযোগিতা। ২০০৮ ও ২০০৯ সালের তিরন্দাজি বিশ্বকাপে তিনি অনেকগুলি সোনা জেতেন। দিল্লিতে আয়োজিত ২০১০ কমনওয়েলথ গেমসে তিনি পুরুষদের একক রিকার্ভ বিভাগে সোনা জেতেন।
চুনতি বন্যপ্রাণী অভয়ারণ্য

চুনতি বন্যপ্রাণী অভয়ারণ্য বাংলাদেশের একটি সংরক্ষিত বনাঞ্চল ও বন্যপ্রাণী অভয়ারণ্য। এটি চুনতি অভয়ারণ্য নামেও পরিচিত। চট্টগ্রাম শহর থেকে প্রায় ৭০ কিলোমিটার দক্ষিণে চট্টগ্রাম-কক্সবাজার মহাসড়কের পাশে এর অবস্থান। এর আয়তন ৭,৭৬৪ হেক্টর। বনের সমৃদ্ধ জীববৈচিত্র্য রক্ষা ও বিপন্ন বন্যপ্রাণী সংরক্ষণের জন্য ১৯৮৬ সালে এই অভয়ারণ্য প্রতিষ্ঠা করা হয় । বাংলাদেশ ও মিয়ানমারের মধ্যে বন্য এশীয় হাতির যাতায়াতের একটি সংযোগপথ বা করিডোর হিসেবে এই অভয়ারণ্যের গুরুত্ব অপরিসীম। এই বনের ব্যবস্থাপনা ও জীববৈচিত্র্য সংরক্ষণে স্থানীয় জনগণের সম্পৃক্ততায় এখানে সহব্যবস্থাপনা প্রকল্প বাস্তবায়িত হচ্ছে। এই অভয়ারণ্য তার বিশালাকায় শতবর্ষী মাদার গর্জন গাছের জন্য সুপরিচিত যা এই বনের একটি বিশেষ বৈশিষ্ট্য। তবে ক্রমাবর্ধমান জনসংখ্যার চাপ, নির্বিচারে গাছ কাটা, কৃষি জমিতে রূপান্তরের মাধ্যমে বন্যপ্রানীর আবাসস্থান ধ্বংস প্রভৃতি কারণে এ বনের অস্তিত্ব আজ হুমকির সম্মুখীন।
চুনতি অভয়ারণ্য চট্টগ্রামের বাঁশখালী, লোহাগাড়া ও সাতকানিয়া উপজেলা এবং কক্সবাজারের চকরিয়া উপজেলার ৭৭৬৪ হেক্টর বা ৭৭ বর্গকিলোমিটার জায়গা জুড়ে বিস্তৃত। চট্টগ্রাম (দক্ষিণ) বন বিভাগের চুনতি রেঞ্জ ও জলদি রেঞ্জ নিয়ে এ অভয়ারণ্য গড়ে তোলা হয়েছে। প্রকল্প এলাকায় ২০০৩ সালে চুনতি ও জলদি রেঞ্জের অধীনে সাতটি বিট অফিস স্থাপন করা হয়।
এই অভয়ারণ্য মূলত টিলাময় এবং অনেক জায়গায় পাহাড়ি ভূপ্রকৃতি, প্রচুর অগভীর ও গভীর খাদ রয়েছে। কোথাও সামান্য ঢালু জায়গা আবার কোথাও খাড়া ঢাল দেখা যায়। সমুদ্রপৃষ্ঠ থেকে এর গড় উচ্চতা ৩০ থেকে ৯০ মিটার। বনের ভেতর দিয়ে প্রচুর খাঁড়ি বা পাহাড়ি ছড়া এঁকেবেকে বয়ে গেছে, এদের তলদেশ বালুময় বা পাথুরে। এই ছড়াগুলো বন্যপ্রানীদের পানির উৎস।
চুনতি অভয়ারণ্য এক সময় জীববৈচিত্রে সমৃদ্ধ ছিল। বন ধ্বংসের কারণে যা দিন দিন কমে আসছে। বন্য এশীয় হাতি এই বনের অন্যতম আকর্ষণ এবং এরা বাংলাদেশ ও মিয়ানমারের বনের মধ্য দিয়েই চলাচল করে। এই বনে ১২০০ প্রজাতির উদ্ভিদ দেখা যায়। যার মধ্যে ৪৫ প্রজাতির উচু গাছও রয়েছে। বড় প্রজাতির গাছের মধ্যে উল্লেখযোগ্য হলো: গর্জন, রাকতান, জাম, উরি আম, চাপালিশ, শিমুল, কড়ই প্রভৃতি। এছাড়াও বিভিন্ন ধরনের ভেষজ উদ্ভিদ এবং লতাগুল্ম এ বনে পাওয়া যায়।
পূর্বে এই বনে ১৭৮ প্রজাতির জীবজন্তু ও পাখি পাওয়া যেতো, যার মধ্যে রয়েছে ৬ প্রজাতির উভচর, ৮ প্রজাতির সরীসৃপ, ১৩৭ প্রজাতির পাখি এবং ২৭ প্রজাতির স্তন্যপায়ী। তবে এদের একটি বড় অংশ বর্তমানে আশঙ্কাজনক হারে কমে গেছে, বেশ কিছু প্রজাতি একেবারেই বিলুপ্ত হয়ে গেছে বা বিলুপ্তির পথে। জীবজন্তুর মধ্যে ২ প্রজাতির উভচর, ২ প্রজাতির সরীসৃপ, ২ প্রজাতির স্তন্যপায়ী এবং প্রায় ১১ ধরনের পাখি বর্তমানে বেশি দেখতে পাওয়া যায়। বন্য প্রানীর মধ্যে উল্লেখযোগ্য হলো: হাতি, কয়েক ধরনের বিড়াল, দেশি বন শুকর, হনুমান প্রভৃতি এবং পাখির মধ্যে আছে: কাঠঠোকরা, ছোট বসন্তবৌরি, বনস্পতি, বড় কুবো, আবাবিল, তিলা ঘুঘু, ফিঙে, ময়না, ভাত শালিক প্রভৃতি। এছাড়াও বেশ কিছু জলজ প্রানীও এই বনে পাওয়া যায়।
মাইলস ডেভিস

মাইলস ডেউই ডেভিস III () (২৬ মে, ১৯২৬-২৮ সেপ্টেম্বর, ১৯৯১) একজন মার্কিন ট্রাম্পেটার, ব্যান্ডলিডার ও কম্পোজার ছিলেন। তাকে বিংশ শতাব্দীর সবচেয়ে প্রভাববিস্তারকারী সঙ্গীতশিল্পীদের একজন ভাবা হয়। তিনি জ্যাজ, বিবপ, কুল জ্যাজ, হার্ড বপ, মোডাল জ্যাজ ও জ্যাজ ফিউশন ধরনের সঙ্গীতের ব্যাপক উন্নতি সাধন করেন। তার সাথে একই গ্রুপে বাজাতেন এমন শিল্পীদের মধ্যেও অনেকেই পরবর্তীকালে খ্যাতি লাভ করেন। এদের মধ্যে জন কোল্ট্র্যান, ওয়েইন শর্টার, বিল ইভান্স, হার্বি হ্যানকক, চিক কোরিয়া, মার্কাস মিলার, ফিলি জো জোন্স, জিমি কোব এবং টনি উইলিয়ামস উল্লেখযোগ্য। মাইলস ডেভিস ২০০৬ সালে রক অ্যান্ড রোল হল অফ ফেমে স্থান করে নেন। তার সম্পর্কে বলা হয়েছে, “...জ্যাজ সঙ্গীত ইতিহাসের সবচেয়ে গুরুত্বপূর্ণ ব্যক্তিত্বদের (key figures) একজন”।
১৯৫৯ সালে বের হওয়া তার "কাইন্ড অফ ব্লু" অ্যালবামটি ২০০৮ সাল পর্যন্ত ৪,০০০,০০০ কপি বিক্রি হয়। এটি জ্যাজ সঙ্গীতের ইতিহাসে সর্বাধিক বিক্রি হওয়া অ্যালবাম। রোলিং স্টোন ম্যাগাজিনের সর্বকালের সেরা ৫০০ অ্যালবামের তালিকায় এর অবস্থান ১২তম।
সুপারম্যান

সুপারম্যান () একটি কাল্পনিক কমিক চরিত্র। এর নির্মাতা ১৯৩২ সালে আমেরিকান লেখক জেরি সিগাল এবং জোই শাস্টার, যা পরে তারা ডিটেকটিভ কমিক্স (বা ডিসি কমিক্স) এর কাছে ১৯৩৮ সালে বিক্রি করে দেন। চরিত্রটি প্রথম প্রকাশিত হয় ১৯৩৮ সালের জুন মাসে একশন কমিক্সের প্রথম সংখ্যায়। পরবর্তীতে নানান রেডিও চ্যানেল, টেলিভিশন সিরিয়াল, চলচ্চিত্র, সংবাদপত্রের স্ট্রিপ বা ভিডিও গেইমে এর বহুল ব্যবহার দেখা যায়। সুপারম্যান তার ব্যাপক সাফল্যের মাধ্যমে সুপারহিরো সিরিজের এক নতুন ধারা চালু করে। চরিত্রের পোশাকটি বিশেষভাবে স্বতন্ত্র্য: লাল, নীল ও হলুদের মিশ্রণে তৈরি পোশাকটি বুকে ‘S’ ফলকটি ধারণ করে আছে।
কমিকটির কাহিনী অনুযায়ী সুপারম্যান ক্রিপটন গ্রহে জন্মগ্রহণ করে। সে সময় তার নাম ছিল ক্যাল-এল। ক্রিপটন ধ্বংস হবার আগ মুহুর্তে তার বাবা তাকে পৃথিবীতে পাঠিয়ে দেয়। আমেরিকার ক্যানসাস শহরের এক কৃষক ও তা স্ত্রী তাকে খুঁজে পায়। সেখানে সে ক্লার্ক কেন্ট নামে শৃংখলার সাথে বড় হতে থাকে। ছোটবেল থেকেই তার নানা অতিমানবীয় ক্ষমতা দেখা যায় এবং বড় হবার সাথে সাথে সে এ ক্ষমতা দিয়ে মানুষের উপকার করতে থাকে।